Saya Hoi Cung Tum nih a chim tawnmi cu peknak vialte lakah a niam bikmi peknak cu chawva peknak hi a si ee a ti tawn. – Hakha Cherry\nSaya Hoi Cung Tum nih a chim tawnmi cu peknak vialte lakah a niam bikmi peknak cu chawva peknak hi a si ee a ti tawn.\n𝐂𝐡𝐢𝐧 𝐌𝐢𝐧𝐨 𝐊𝐚𝐧 𝐌𝐢 𝐑𝐚𝐥𝐭𝐭𝐡𝐚 𝐇𝐧𝐚.Nifatin Chin mino duh lonak a langhtermi pawl ka zoh hna le News ka rel poh ah ka lung ah a chuak tawnmi bia pakhat a um. Mah cucu US ralbawi Harold G. Moore nih Vietnam ral lio ah a ralkap pawl sinah a rak chimmi bia a tang i hi a si. Vietnam ral cu kum 20 an doh. US ralkap thong 60 leng an rak liam. Russia nih Vietnam kha biatak tuk in a rak bawmh tikah US ralkap tampi an rak liam. Tuhmawng cakei nih 500 fai a rak seh rih hna. Radio nih 100 an thih ah, 200 an thi tiah a rak thanh tawn ti a si. Cucaah Vietnam ram ah raldoh hi hohmanh nih kal an rak ngamh tilo. Cu lio ahcun ralbawi Harold G. Moore nih a ralkap pawl kha tu le tu a tang bia hin a rak hnemh tawn hna. Thazaang a rak pek peng hna. Cucaah a ralkap pawl thazaang an la tthan tawn i, an ral a rak ttha tthan tawn ti a si. A chimmi cu;\nA nung in kan dihlak kan kir tthan dih lai tiah hohmanh bia kaan kamh ngam hna lo. Asinain nanmah hmai le Pathian hmai ah bia kan kamhmi hna cu mah hihi a si; ral hmun kan phak tikah nan hmai ah ka kal lai i, teinak kan hmuh tik ahcun nan hnulei in kaan zulh te hna lai, Bawipa tu nih kan bawm ko seh tiah a rak ti tawn hna ti a si.\nKan mino pawl hi Chin mipi caah Frontline ah a kalmi Harold G. Moore bantuk an si ve. Duh lonak heh tiah an langhter peng. Tih a nun tuknak hmun ah an kal. Tulio sandah piah cu nunnak thap tluk a si. An si taktak fawn.\nKan hmaisuang (Frontliner) pawl hi uar an um taktak. Kan in upat tuk hna. CDM a lutmi zong kan in upat hna. Rian ka ttuan lo caan poh ahcun Live ka zoh peng. Thawngpang ka dawi peng. Ka zoh pah ah Bawipa tiah thla ka cam tawn. Zan kan ih caan a tlawm. Kan ei chung tiang a pil kho lo. Kan tuar tuk cio. Ramleng in kan tuah khawhmi cu chim a tlak lo.\nSaya Hoi Cung Tum nih a chim tawnmi cu peknak vialte lakah a niam bikmi peknak cu chawva peknak hi a si ee a ti tawn. Mah nak in a sang deuhmi peknak cu kan caan le kan thazaang i pek hi a si. Peknak vialte lakah a sang bikmi peknak cu Bawipa caah nunnak i pek hi a si tiah a chim tawn. Cu bantuk cun miphun caah a sang bikmi peknak cu nunnak pek ngam tiang in a dirmi le Frontliner pawl hi an si ve. Nunnak le caan pek in a ttang mi kan um lio ah, a niam bikmi chawva tal le thlacamnak tal in cun kan ti khawh bik cio in teimak thluk kan i zuam ve lai. Bawipa nih teinak kan pe hram ko seh!\nA kan liam tak mi upatnak kan pek hna. Hrenmi le hmapu mi zong chuak in dam um zau hram seh. Kan Frontliner pawl zong hma put lo tein zaam a herh ahcun zaam tak a ttha bik. Hlan bantukin fahnak pek lo ten thongthlak sawhsawh si ti loin tlaih i velh le thongthlak i hrem le thah an hman cang caah i tlaih ter lo i zuam cio ko hna usih. Bawipa nih in kilveng cio hram ko hna seh!Kan Frontliner pawl le CDM a tuahmi vialte upat peknak caah.Credit-Mang Bawi Lian\nkan Chin ram ah ralkap pawl hi kan doh hrim2 an hau cang


Chin state thlanglei Matupi peng chung ah um mi khua zei maw zat nih khua an chuahhtak dih cang caah saram hna cu rawl petu an um ti lo zangfak an si? – Kawltu Team\nChin state thlanglei Matupi peng chung ah um mi khua zei maw zat nih khua an chuahhtak dih cang caah saram hna cu rawl petu an um ti lo zangfak an si?\nJanuary 18, 2022 January 19, 2022 Pu Tawn Mang\nKanrak theih ceu bang in naite ah Chin ram Matupi base in a um mi Ralhrang hmunpi 2 hna chung in ralhrang hna nih sualnak ngei lo minung 10 hna an thah hnu ah cun aho hmanh khua chung ah um ngam ti lo in khua 7-8 hna cu, aho hmanh um ngam ti lo in an chuah tak dih cang tiah thei asi, apoi taktak ko, kum Upa le upa lo zong chim lo in an dih lak in nun him an duh ve ruang ah khua chung an chuah taknak cha nasi, an satil ngeih miu tete Vawk, Ar, Na, Caw, Sial ti bantuk hna zong an zam tak dih khi asi.\nMah saram hna cu atu ah hin aho hmanh nih rawl le ti hna petu an um ti lo caah an vak vai ve bak ko cang khi asi, zei tik cang tiang dah khua chungah kir kho lo in an um hnga theih fian khawh asi fawn lo, Pi tar pakhat le bang cu Mizoram aphan ka tein athi tiah thawng theih asi tik ah lungthin akhenh bak ko cu mu! Zei asi zong ah atang mi minungtu dam te in Mizoram an phan khawh cu lawmpi um thiamthiam ko, saram hna belte cu zeitin dah an um peng lai ruah ahar ngaingai ko, Pathian nih Chin miphun caah zei tin dah khua akan khan piak lai Bawipa nawl siko se?\nMah an chuah tak mi khua hna cu Lung Hlaw, Ki Thlueng, Kace, Ti Baw, Ngaleng le Bawi thia hna le adang hna zong zei maw zat an itel tiah theih asi, an facang ngeih mi hna le an thil ngeih mi hna tete zong tampi kal ta kasi tiah Ki thlueng khua in Mizoram ah aphan cang mi pa pakhat nih atu bantuk in achim mi asi, achim than nak ah saram hna cu akan kal tak ko cang tiah theih ve bantuk hrim in amui ka zoh ngam bak lo ati, saram ava si ko hmanh ah zangfak taktak khi asi ko, atu ah hin ralhrang hna nih hmun hma hna zoh in an tlawng/hlatthlai peng asi rua, Matupi lei arak kai cuahmah lio mi Pakokkuu No. (101) le motor 92, thirwall 2 hna anrak thlah hna mi zong an phan cang tiah an ti.\nMindat le Matrupi karlak 37 mile pawng hrawng ah hin CDF Mindat hna nih rak bawh in faktuk in idoh/kahnak achuak ko tiah theih asi, Matupi chak lei zong ah ralhrang (140) le Cabawngte um mi company pakhat hna hr ifawnh in atu tiang idoh/kah peng rih khi asi, Sittwe base K.L.Y (20) le (189) Paletwah base mi Group 3 fawnh in Paletwah le Sami hrawng ah idoh ding in ready an si fawn cang, Sitwe lei cu ni 10 ni ah khan arak chuak cang tiah theih asi.\nTu hlan ah cun Chin le Sacgaing region nih adjustment an tuah ko nain atu ah cun Rakhain lei ah ral an idoh tilo tik ah mah hna he ifawnh in Chin ram hi thuat ding ah ruahmannak an tuah lio asi timi zong theih asi, Magwe base (302) zong nih Matupi base (304) he fawnh in hmun hma an laknak hi thla 2 hrawng asi cang tiah theih asi, Ralhrang hna nih Matupi civil mi 10 an tlaih hnu ah an thah ruang ah cun Matupi CDF le ralhrang (304) vawi 2 hrawng idoh kahnak a um cang tiah chim asi.\n← Chin miphun hna hi kum 60 kan phan cang ah cun kan ruahnak ngakchia ruah ning in kan ilet than Miphun pi hna cu kum 60 hnu ah an fim deuhdeuh zei dah aruang??\nDonald Trump nih Florence Arizona ah “Save American” tiin Rally ngeihnak ah Joe Biden hi President 5 hna nak in lak tlak lo bik asi, →


KAN HERH PATHIAN TI A IHNGALMI\n„Kan herh Pathian ti a ihngalmi cu,\nVan cung Pennak cu nanmah ta asi.“ [Mat. 5:3]\nBawi Jesuh i Tlang cung cawnpiak nakah hin „Lung lawmmi nan va sihna dah!“ timi Biatlang (sentence) hi kan hmuh lemang i mah Biatlang hi zei dah a Sullam asi ti kan hngalh hmasat hin adang zong hi afiang deuh kho lai. Bawi Jesuh nih arak cawnpiakhna i „Lung lawmmi nan va sihna dah!“ ati tikah hin Aramaik Holh arak hman lai sikaw, cucacun Jesuh i Lungput tak takah hin zei Sullam dah hi Biatlang nih arak ngeih ti hngalh khawhnak ding caah hin cu Biafang (Word) cu kan von zohta hmanh lai. Biakam hlun chung kan zoh tikah mah Biatlang hi kan hmuh lemang. Salm 1:1 chungah;\n„Mitha lo mihna Khuakhannak chungah\na itel lo i misualhna Lam zong azul lo i\nPathian kha a nihsawh mihna sinah aṭhu lomi cu\nThluachuakmi kha an si,“ ti kan hmuh.\nCun Salm 32:1.2 zawnah;\n„A Sualthurnak ngaihthiam asi i\na Palhnak maimilh a simi cu\na Lung kha a ilawm.\nBAWIPA nih Sual phawt lomi le\na Lung chungah\nHlennak ngei lomi cu\na Lung kha a ilawm,“ timi aum.\n„Thluachuakmi“ ti le „Thluachuahnak hmumi“ ti le „Lung lawmmi“ tihi Sullam khatte an si, an Sullam a ikhatmi lawngte an si. Biakam hlun kan von zoh nakin thil pakhat avon fiang ngaimi cu; „Lung lawmmi nan sihna, Thluachuakmi nan sihna, Thluachuahnak hmumi nan sihna“ ti tikah hin hmailei a site lai ding khi siloin asi cangmi le asi liomi asi tihi asi. Atu nan Sining hin „Lung lawmmi nan va sihna dah, atu nan Sining tein nan si ruangah hin Lung lomh awk nan sihna ko, tinak asi ko.\n„Kan herh Pathian ti a ihngalmi cu…“ tihi a Biafang incun Thlarau leiin siloah Lungthin leiin sifakmi cu tinak asi. Hi zawnah hin Biafang ruah awk tlak a simi Sullam cu „Sifak“ tihi asi. Sifah tihi „ngeih lo, pam“ ti asi i zeitin dah mi cu Thlarau leicun kan pam khawh lai? Thlarau pam cu aṭha lomi cupei a sikun hnga cu! Cucacun Lung lawm mihna nih an ngeih lomi, an Pamnak hi Phun dang asi ko lai. Bawi Jesuh nih a Pammi cu Lung lawmmi nan va sihna dah ati tikah hin an ngeih lomi thil cu Lung lomhnak a chuahtertu thil asi lai.\nMinung hi mizei Miphun hmanh kan si zongah ṭhan a kan dawntu bikcem cu ka si ve, ka hngalh ve, ka thiam ve, ti i Ruahnak rak ngeihnak Lungput hi asi. Voikhat cu Guitar tum thiam ngaimi Pa sinah hin Tlangval pakhat ava kal i na sinah Guitar tum ka cawng lai ava ti. Mahti ava ti tikah cun; kei cu ka thiam nawn cang i tampi cawn ka herh ti lai lo. Cucacun Hawi nih Cawnman i zakhat an in pek sicun kei nih sawm ngan ka in pek sicun aza ko hnga lo maw, ava ti. Cu tikah Guitar tum thiam ngaimi Pa i Sayapa nicun; „Thiam taktak na duh sicun, ka thiam cang tiah na iruahmi hrawh nakah khan zakhat na ka pek lai, cun cu hnuah thiam taktaknak dingah Hawi pek cio ningin zakhat na ka pek lai. Cu locun ka Sianginn cawnnak chungah nang cu na lut kho lai lo,“ tiah aleh. Kha tlangval Pa nih a ngeihmi Thiamnak asi ṭung lomi Thiamnak kha thiam taktaknak hmuh duh acun ngeih lo i a hramin ithawk ṭhan ahau. Hibantuk ṭhiam ṭhiamin hi Pathian le Minung i kan ipehtlaihnak zongah hin asi ve. Kan chungah Pathian i Pennak aum khawh nakhnga dingah hin kan chung i arak um cangmi miṭha ka si ti Lungput kha achuah hmasathrim hrim awk asi i kha Lungput khan kan pam hnu lawngah Pathian nicun a kan uk khawh lai.\nCu Lungput le Ruahnak cu „Van cung Pennak“ timi Biafang chungah hin alang ngai. Judah mihna nihin Pathian hi an upat tukhring hran i an ṭihzah tukhring hran caah hin Pathian tiin an ko ngam bal lo. Tahchunh nakah a ṭhami cu kannih Laimi nih Min fang kheh tein ikawh kha ihmaizah lo le iserhsat (despise) i kan irel bantuk hi asi. Cucacun Pathian ti nakah hin Elohim tite hnain an ti, El-Shadai tite Adonai tite hnain an ti i an Sullam cu zeizong vialte tuah khotu ti hoihna an si. Mahban tukṭhiam ṭhiamin Pathian nih Minung a kan Uknak ding kong chim duh tikah hin Pathian tikha cu hmaizah lo le upat lo Biafang kha asi caah Van titu kha Jesuh nih khan ahman i „Van cung Pennak“ ati tikah khan achim duhmi cu „Pathian i Uknak“ ti asi ko. Hi Bia nihin Sullam dang pakhat a heifianh rihmi cu; Bawi Jesuh nih; „Bawipa, Bawipa tiah a ka timi paoh menin „Van cung Pennak chungah an lut dih lai tinak asi lo, sihmansehlaw Van cung ummi ka Pa nih tuahhna she ti a duhmi atuah milawng lawng kha an lut lai,“ [Mat. 7:21] tiah a timi khi asi. BAWIPA, BAWIPA, BAWIPA tirum roin Pathian hoihna kan auh lemang hi BAWIPA ti achim kan tamh ruangah hin Pathian nih a kan theih deuh lai kan ti sicun kan ipalh riureu lai. Cucacun kan herh Pathian ti ihngalh cu zei dah asi? Kanmah Ṭhatnak, Fimnak, Thiamnak le thil ti khawhnak kha zeihmanh an rak si lo i kan herhtak takmi cu Pathian asi tikha asi i kha Lungput angei mihna cu Pathian uk mihna kha an si i Pathian uk mihna cu Lung lawmngai ngaimi an si. Bawi Jesuh nih amah a Zultu pawlhna caah a chiahmi Lam cu nanmah nan Sining kha hlonh ulaw Pathian kha iukter u, Pathian a iuktermi cu Lung lawmmi nan va sihna dah! tihi asi.\n„Kan herh Pathian ti a ihngalmi cu, Lung lawmmi nan va sihna dah! Van cung Pennak cu nanmah ta asi.“


Airport Ah Covid Raikhamsii (30000) - News and Media\nKalaymyo Airport Ah Covid Raikhamsii (30000) A Phan. Sagaing ramthen, Kalaymyo vanlawngbual ah Nizaan April 6 ah Covid-19 raikhamsii 30000 leng le thilri dang tampi vanlawng nih a van ngalh tiah theih asi. Hi Covid raikhamsii cu Sagaing ramthen, Tamu, Phawngpin, Kalay, Mawleik le Minkin peng hna pin ah Chinland Hakhan, Falam, Tedim le Tozang lei ah mawtaw in an phurh lai tiah theih asi.\nKalaymyo khuachung ahcun Covid raikhamsii ai chun rihlo mi paoh Townhall le pengkulhzung hna ah tuthla dih tiang i chunh khawh si tiah nizaan April 6 in tlang an au. ShwePhyMyay Reporter Hlun Lwe Am Phaung Cu Kum 2 Thong Thlak Ding In SAC Nih Biakhiah Shan ramkulh hrambunh Shwe Phi Myay(ရွေဖီမြေ) thawngzamh reporter hlun Lwe An Phaung(လွေးအမ်ဖောင်) cu SAC biaceihzung nih nihin April 7ah kum 2 thong thlak ding in bia an khiah.\nReporter hlun simi Lwe An Phaung hi kum 21 a si i SAC ralkap nih kan hnu kum September 26 ah khan a inn ah an tlaih i phungrelnak cang 505(a)in taza an cuai, thla 6 a rauh hnu ah Lashio thonginn chung biaceihzung nih kum 2 thongthlak ding in bia an khiah tiah Shwe Phi Mya thawngzamh nih a tarlangh. Crd – TCP


Zophei Mipi Le CDF Caah Ralrin Pek Nak,Ral Hrang An Vak Cang Lai Khua Kip Tein Ralring Cang U. – Chintanbo\nMay 24, 2021 admin CHINNEWS 0\nThawngpang thar. Zophei CDF Iralrin Cang U.Tlangkip CDF I ralrin cang hna u ral nih an kan naih chinchin.Khuate ummi I ralrin hna u! Ralkap an vak. Cawng saya bantuk in, Hasiam bantuk in Dalan pawl an vak.\nThantlang Peng Aibur pawngah thla may 23 ni ah Khan Dalan pahnih an tlaih hna pakhat kanmah laimi, pakhat cu kawl ralkap.Khuate CDF pawl hmanthlak video an thlak hna. CDM a tuahmi kan si an ti.An phone an zohpiak hna tikah Dalan an si a fiang tuk caah an tlaih cawlh hna an ti.\nCDF ralkap nih Motor Circle in an tlaih hna I khawika an kalpi hna kan theih hna lo an ti.Zankhat cu thlanmual pawngah hri in thingkung ah an hren hna tiah thawng kan theih.Iralrin cang usih a tu hi fimkhur te in um caan a si. Khuate kip zamnak hmun nan ser cang hna maw?\nKarak chimmi bia kha a tling cang lai hi mu.Dalan cu ralrin pek caan a si ti lo.Fiangdeuh in kan vun hlat rih lai.\nKawl Ral Hrang Hna Nih Tilawng In ( Lunghring)Ceilak An Phurh Lio Ah Cei Lak Bak In An Phomh Ko Hna.


Dr. Sa Sa thongin kawl pawl nih miphun tlawm le Saya David Lah cungah an tuah mi vialte cu UN sin a phan cang\nAmen, Halleluiah. Dr. Sa Sa nih Chinram le khrifa caah a rian ttuan ning hi cu a sunglawi tuk hrinhrang ko. Mah bantuk in mi cungah le miphung caah tiah dawtnak he rian a ttuan caah Dr. Sa Sa hi Pathian nih a dirpi in a rian ttuannak ah thlua a chuah lengmang mi a si\nKan thei bantuk in Saya David Lah cu cozah nawl a ngaih lo tiah sual puh a si ruangah palik nih an tlaih, tu hi thawnginn ah an chia. An chim ning ah cun Saya David Lah hi kum 3 tiang thawnginn ah chiakhawh a si tiah an ti. Natein a kong an ceih lai i, a fiangte lai. Mah bantuk in Saya Savid Lah cungah a tuahtu vialte hna hi cozah nawl bantuk in social distancing a zulh mi an um lo. An tlaih lio ah mipi an tam ning le palik pawl zong kha a fiang ngai kha\nYangon ah 24 ah Buddhist puai an tuah i, Yangon minister le sibawi le phungki tampi cu hmunkhat ah cozah nih phunglam a sermi zul lo in puai an tuah. Natein President office lei in zeiruangah dah mah bantuk nan tuah a ruang vun chim u ti lawng in theiternak an tuah. Mah bantuk in puai ah a kal mi vialte kha tlaih dih ding a si, natein zeihman tu tiang thawng a um lo.\nDr. Sa Sa nih a rian ttuanti hawi British MP, The Baroness Cox of Queens-bury le The Lord Alton of Liverpool UK sin ah thil sining vialte kha a chim dih. Mah hnuah cun British MP pawl nih UN General Assembly ah an chuahpi cang\nUN General Assembly ah an chuahpi mi cu, “Kan ram (Myanmar) chungah ngawlngeitu pawl nih phunglam an ser. Mah an ser mi hna cu mipi hmaiah an mah lilah nih an zulh lo. Nawlngeitu (Miphun tam mi) hna cu phunglam cungah an duh poah in an um.\nPhunglam an ser mi cu miphun tlawm mi pawl thleidannak caah le an cungah dantatnak caah an hmang tawn; Phunglam an sermi cu midang cungah dantatnak ding caah an nih tlaih i, mi phun tlawmmi cungah sualphawtna ding caah an hmang i, mi thleidannak tampi an ngei, mah vialte a fiangtertu bik cu Saya David Lah le a rian ttuanti hawi pastors (5) hna an tlaihnak kong hi a si. Mah vialte hi UN General Assembly ah cei a si. Credit- Dr. Sa Sa (Thengephesizopost)\nBe the first to comment on "Dr. Sa Sa thongin kawl pawl nih miphun tlawm le Saya David Lah cungah an tuah mi vialte cu UN sin a phan cang"


KHAH TAX RETURN TUAH TIK AH THEIH HRIMHRIM A HAU MI CHEU KHAT – The Chinlung Post\nKHAH TAX RETURN TUAH TIK AH THEIH HRIMHRIM A HAU MI CHEU KHAT\nJuly 10, 2020 admin Chin 0\nTax Return” Tuah Tikah Theih Awk Tha Cheukhat.July thla cu Australia ram pumpi in kan i ngeih tuk mi thla a si. Kumkhat chung thideng in rian kan tuan i tax kan pek chung in zei maw zat cu pumpak sining le innchungkhar hoih cio in lak than caan a si. Atawinak cun Cozah tangka lei tuah ning in kum dih caan (Financial Year End) a si.\n2018 ah Tax system thlennawnnak an tuah mi fehter a si hnu in rianngeitu (employers) paoh paoh nih kumkhat chung thla hlawh pek mi fonh dih mi (PAYG Summary) cu riantuantu pumpak pakhat cio sin ah kal ter ti loin ATO sin ah direct in kuat dih a si. Upadi in ser chih mi a si. Mah kuat mi cu aho paoh nih fawi tein zoh le lak khawh a si.\nMah laknak cu MyGov a si i Account ser hrimhrim a hau mi a si. Tax agent sin zong ah tax return na tuah ter ahcun na MyGov account tho tho in tax return an tuah piak a hau lai. Tax return cu 01 July in 31 October tiang on a si.COVID-19 ruangah Tax Return kan tuah tikah tangka tampi kan hmuh lai? Asiloah, zei tal Cozah nih an thlen mi a um hnga maw ti hi mipi zong nih zoh bik le ruah bik a si.Theih awk thlak cheukhat hna cu;\nWork from Home – Inn in ruantuan mi ca, 1. COVID-19 ruangah inn in rian a tuan mi paoh nih June 30 tiang na tuan caan nazii zat in claim tuah khawh a si. Nazii pakhat ah $0.80 a si lai. Zarh khat nazii 40 in na tuan ahcun $32 na claim khawh tinak a si hnga. 2. Electricity, gas, phone, internet le water tbk na hman mi Bill kha tha tein kenkawi a hau lai. 3. Inn in rian na tuan ruangah thutden le cabuai tbk cawk a herh mi thil hna caah $300 tiang claim khawh a si. 4. ABN rian tuah mi a ABN GST a tuah mi le small business a tuah mi nih cun $15,00,00 tiang write off an tuah khawh. Note: na ABN kha GST register na tuah lo ahcun a ngah lai lo.\nTravel (Khualtlawn ruangah claim khawh mi): 1. Rian kalnak ah lam hla motor a mawng mi paoh nih kilometre kha tha tein loh book chung ah chiah in claim khawh a si. 2. Kilometre pakhat ah $0.68 in claim a si ikilometre 5,000 tiang lawng claim khawh a si. 2. Thlahlawh pek in riantuan mi (salary workers) siseh, ABN in riantuan mi ca zong ah claim khawh a si. Note: mah ka zawn hi ralrin ngai a hau mi a si.\nClothing & Dress (Thilhrukeih kong ah): 1. Riantuannak angki, bawngbi le bukkaden tbk hi claim tuah khawh a si nain ralrin ngai ahau. Kan riantuan industry hoih in a kal. Atawinak in sathahnak hna khi a company lei in thilri pek dih mi an si caah thilhrukeih kongah claim tuah awk a har ngai. Kum khat ah $54,000 tang a hmu mi na si ahcun riantuannak caah thilhrukeih kong ah hin $300 cung claim tuah lo ah a tha bik.\nCapital Gain Tax (CGT) – Ngeihchiah zuar in ngunkhuai pek le tax pek kong ah: 1. Rian a tuan ko nain inn le lo a zuar le stock shares lente ai celh mi nih a rian tuan mi in a hmuh mi income leng ah inn zuar silo share zuarnak an hmuh mi tangka paoh cu tax an pek hrim hrim lai. 2. Na inn zuar le share zuar mi chung in a miak na hmuh mi a tam deuh paoh na tax pek mi a sang deuh ve lai. 3. Ka inn lo zuar mi le share zuar mi kha ka sung tiah na claim ahcun a dang rian tuannak in na hmuh mi income zong tax na claim chih kho ti lo.\nBiahalnak a um theo mi; A. ATO nih kan Tax hi kum zei zah chung dah an zoh zohthannak nawl an ngei? ATO nih na tax return tuah mi hi kum 2 chung kherhhlainak nawl an ngei. Mah chungah a hman lo mi an hmuh ahcun aluancia kum 4 chung ta an zoh than lai. Cu i na fellonak an hmuh than hoi ahcun kum tampi tiang dawi khawh a si. 2. Kum zei zah dah Tax return na tuah mi hi na kilkawi peng a hauh lai?Tax return a tuah mi paoh tha tein na fim peng lai. A tlawm bik kum 7 chung hi cu felfai tein chiah khawh hrim nai zuam lai. Ref:CBN\nMIPHUN KAN SINING AH HIN KAN I FIANG TAKTAK MAW\nAMAK KHOTUK UAR A UM TUK HRINGHRAN PASALTTHA TAKTAK ASI


Nihninh Chung In Chinram Ah SAC Ralhrang 140 Leng Thah An Si – Onlinenungak\nNihinh Chung Lawngah Chin ram um Ralhrang 141 Thah An. PDF le CDF, CNA pasal hna nih Chinram um ralhrang minung 141 an thah khawh hna.\nHihi tuzarh nihnih chung lawngah an thahmi hna an si. Ref: Chin Cable Netword Channel\nRelchap; Africa continent nitlaklei ram a simi Sierra Leone ram ah nizan, caw ninga ni ah khan petrol a phurtu mawtaw pakhat cu mawtaw he an i pah caah a puak i a tlawmbik minung 91 an thi lai tiah cozah upa hna nih an chim.\nCozah lei nih a thimi cazin fiangtein an thei kho rih lo nain an khualipi Freetown i siizung manager nih cun “kan sinah a phanmi miruak 91 an si” tiah a fehter. A thimi lakah hin petrol a zutmi mit thit in a latu hna zong an i tel tiah Governor Yvonne Aki-Sawyerr nih a chim.\nMawtaw a puakmi ruangah a kiangkap i inn, dawr le mawtaw dang hna zong an kaang dih tiah theih a si.\nIndia ah covid mizaw chiahnak inn a kaang i minung 10 an thi: India ram nitlaklei kap ah a ummi Maharashtra ramkulh Ahmednagar khuapi ah siizung pakhat chung i covid mizaw chiahnak inn cu a kangh caah minung 10 an thi tiah tuanvongeitu hna nih an chim.\nMei a kangh ahhin a chungah covid mizaw 17 an um, a luatmi hna cu siizung dang i covid mizaw chiahnak inn ah an thial colh hna. Mei a kanghnak a ruang cu fiangin theih a si rih lo.\nCovid mizaw chiahnak inn a kangh hi India ram ah atu lawng a si lo, hi hlan zongah a um pah lengmang. A luancia May thla zongah khan covid mizaw chiahnak inn pakhat a rak kaang i minung 18 an rak thi cang.\nHihi mei lei runvennak le zohkhenhnak a thatlo ruangah le mei a kanghnak tikah meihmihnak thilri tlamting in an ngeih lo ruangah a si tiin mi tampi nih an chim. Crd; The Chin Post


Palik Bawi A Rawltam A Celh Ti Lo! Duhlonak Langhtertu Chuncaw A Hal Hna! – Chin 11 News\nPalik Bawi A Rawltam A Celh Ti Lo! Duhlonak Langhtertu Chuncaw A Hal Hna!\nPalik bawi pa a rawl tam a celh ti lo sandahpiahmi buhfun a hal hna! Nihin Yangon ah fapa tlau pa bantuk in palik bawi pa nih a rawl tam celh lo ah mipi buh fun a hal hna. A zoh a chia taktak. A kam ummi minu pakhat nih maw pathian a ningzah hngalh lo pi he pe hlah uh tiah a ti len.\nNain bu fun a pumi nu pakhat nih a buhfun pakhat cu palik bawi pa a pek i an hmuh hngan bak ah motor cung thu i a ei colh. Mi fanau a mitau zoh tik ah baw pakhat zong a lo lo rawl lo ti lo in sau ngai um dawh a si.\nA kut dong bang in pakhat tein tiah ningzak celh lo bu khin a hal hna. Mipi nih an au hnawh beh. Amah lawng si lo. A dang palik zong an tampi. Kutdok in an um pah cang hna. Credit: Tlung Ceu Thang\nThawngpang Dang Relchih Ding: Dr Sa Sa Pathian nih ralkap kut in rammi chanchuah tu ah hmang ko seh. A caah thlacam kan herh. Nihin UN inn ka hrenh meeting ah Dr SaSa nih Kawlram kong a chim cang lai. Amah bia hi UN zong nih a zumh bikmi si.\nMicheu nih Dr SaSa cu siibawi a si. Ramkhel lei ah a ngakchia tuk an ti. A hman sinain Bible chan kan zoh tikah ah kum nono tete zei experiance hmanh ngei lomi David, Joseph, Daniel le Judah tlangval hna nih ram an lak ko. An miphun an luatter ko hna. Pathian nih Dr SaSa umpi in miphun saltan nak chung in luatnak chuahpi tu ah hmang ko seh. Crd:TCT


Eihmuarnak dohtu caah Independent Palai hi mipi nih hmang u sih. – Myanmar Chin\nMyanmar ram eihmuarnak dohnak upadi chapter (1), article (3) A (1) (2) ah eihmuarnak sullam a tialmi zoh tikah si seh, eihmuarnak he pehtlaimi caper tampi zoh tikah si seh, mipi theihfawinak ding in a tawinak in eihmuarnak sullam kan chim ah cun phungning loin rian ṭuanmi le mikip caah tlukrualnak a pek lomi zulhphung hna hi a si.\nPhungning Loin Tuahmi Hna Cu Zeidah an si?\nCozah, Party, Bu, INGOs, NGOs tbk pawl nih an ngeihmi zulhphung zulh loin thil tuahmi poh cu eihmuar a si. Bianaah, Cozah rianṭuantu or vuanci nih phungning loin phaisaa hman, mipi or campany tbk sin in phaisaa lakmi zong eihmuar a si i mah chungkhat, mah hawikom, mah khuami, mah peng, mah theihngalmi sin ah phaisaa lak loin rian pek, rian kaiter, ṭanghhlei (Usape) tbk zong hi eihmuar phunkhat a si. Cun anaa (power) phungning loin hman zong hi eihmuar phunkhat a si. Cu caah phaisa lak, phaisa pek lawng hi eihmuarnak in kanruah ah cun a palh ti khawh a si.\nMizapi caah tlukrualnak a um lo mi zulhphung pawl cu zeidah an si?\nMyanmar ram ah Cozah rian (or) mi zapi he pehtlaimi rian ah, khrifa a si ah cun riansang tlai ngah lo, vuanci fa or cozah rianṭuantu pawl i an fale lawng nih sawk ngahmi rian tbk pawl zong hi eihmuar phunkhat a si. Hibantuk hi Myanmar ram ah cun ṭialmi policy ah a rak um lo nain ṭial loin cung le nawlpeknak in thledannak a rak um theu mi a si. A tu tiang zong hi department cheukhat ah cun a um peng rih ko. Hibantuk hi zulhphung kan zulh ti ko hna hmansehlaw thleidannak a ngeimi zulhphung a si caah eihmuarnak phunkhat a si ve ti khawh asi.\nEihmuarnak hi Mipi nih Independent Palai hman lawng ah dohkhawh a si.\n2010 thimnak hnu ah Cozah a sermi USDP chan lio ah Eihmuarnak tampi a um. Asinain thimnak ah teinak a hmu ve mi Chin Party Palai pawl nih zeiruangah an rak doh lo? A ruang cu thimnak ah teinak a hmumi Chin Party nih Vuanci ṭhutdan an rak cohlan caah zeihmanh chim loin an um a hau cang. Cun 2015 lio ah ZCD nih eihmuarnak dohkhawh ding in ṭhutdan tampi an ngah ve ko nain zeiruang ah eihmuarnak an doh lo tiah cun vuanci ṭhutdan pakhat an cohlan caah a si. Vuanci ṭhutdan cohlan hnu ah cun party ngan pawl nih an tuahmi thil poh a tha zong thalo zong ah cohlan peng a hau cang. Cu caah Party politics cu Cozah ser, vuanci ṭuan hi a biapi ngai ah an chiah tikah vuanci ṭhutdan an cohlan hnu ah cun eihmuarnak aa do thiam ti lo ti hi 2010 le 2015 kan ram umtuning zoh tikah kan i fiang kho mi a si ko. Kan ram ah eihmuarnak dohkhawhnak ding ah cun zei ṭhutdan hmanh cohlan loin mipi hmai lawng zoh in doh lawng ah a ngahmi a si. Cucaah mipi nih kan thimfung hman thiam in 2020 Cozah sertu nih eihmuarnak an tuah tikah dohtu ding in Independent MP palai hi hman khawh kan i zuam a herh. Cu lawng ah eihmuarnak a tuahtu vuanci siseh, cozah rianṭuantu siseh, MP palai siseh a ho Party CEC hmaihmanh zoh hau lo, a ho cunglei biahmanh ngai hau loin mipi hmai lawng zoh in zalong tein a doh khotu cu Independent Palai lawng a si caah Independent Palai hi mipi nih eihmuarnak dohnak ah kan hman a herh.


2020 Election NLD 92% teinak a ruang? – The Cherry Par\n2020 Election NLD 92% teinak a ruang?\nChin State ah NLD nih teinak hmuh ding hi zumh a rak tlawm deuh ngai. Vice President Henry nih a hlan kan tein a rak theih chung pah ve tik ah, thih ah thih nun ah nun ti bak in Chin State, Kanplet, Mindat, Matupi, Tidim,Tonzang, Falam cun Election lai teah Hakha, Thantlang zongah din lo in khua te tiangin a tlawng hna NLD mu le kalpi mi, timhtuahnak zong a chimh a ruah hna tikah. Kan Pi Daw Suh le VP Henry nih kan Chin State hi a kan dawt i, thanchonak zong a kan tuahpiak kho bik tu asi ti zumhnak le bochannak he NLD ah mee an pek dih hi asi. Thlacamnak in bawm rih hna uh sih. Credit: Rev. Dr. Peter Ngun Za Cung\nThawngpang dang relchap ding duh caah; Kan sining ruah ding tete; Hlan deuh kan pale mifim pawl cu zeitindah US kan luhkhawh lai tiah a lamkip in an rak izuam. Guam in siseh, Malay, Delhi, Thailand in kua an rak vit. US cozah ah ralzam a daw dingmi party le president kai hna seh ti an duh i, Chinmi tampi an lakkhawh nakhnga an rak chimrel. Cun Chinmi tampi zong US ah an rak kan luhter khawh i atu ahcun Chinram zong a lamkip in kan sersiam khawh ve cang.\nAtu lio kan mifim pawl belte cu, ralzam a hua tukmi cozah le president an tlin nakhnga a lamkip in an izuam, thla an cam i vote pe ding tiang in an iforhfial hna. Chinmi caah atu lio kan mifim pawl an izuamnak maw a ttha deuh, hlan i kan mifim pawl zuamnak dah?\nD party le Obama chan i US nih lakmi, lak ding register tuahmi, a phanmi pawl nih khan US kan rat lai ahkhan Pathian thawng in US kan kal cang lai kan rak ti, Hell ram ka kal lai ti kan rak chim bal lo. Atu lio ah D in Joe nih teinak a hmuh cangka in US cu hell fate bantuk a si cang lai kan ti. A dik lo ningin thluak ttawltu kan ngeih caah a si. D le Joe president si ruang ah Laimi tampi nih kan phan tukmi hell fate ah ican ding kha a tak ah a cang lem lai lo. Politics ah teinak hmuh an duh ruang ah biaknak an itlaihter i Khrihfa pawl tthihphaihnak ah an hman sawhmi asi. Mahti a chimmi pawl khi anmah pumpak lila hmanh biakinn a phan bal huaha lo an tampi. US cu zumhnak kong ah an phunghrampi nih zalonnak ttha tuk in a pekmi ram a si caah zalongte in biak duhmi biak, biak duh lomi biaklo khawh asi. Zei cozah le president an kai ruang ah kan zumhnak rialdip chih le zalon deuh hlei ti a um lai lo. Khrih kan zumhnak cu cozah ai thlen ruang men ah an kan thlenpiak ve lai ti kan ruah ahcun kanmah tein Pathian ka zum taktak maw? tiah bia kan ihal hau ko hnga.\nObama chan ah US a phanmi hi US ram um Chinmi 2/3 hrawng cu kan si hi philh lo a hau. US um Chinmi chung in 95% hi cu ralzam le asylum-seekers kan si. Mah fimnak ngaingai in a phanmi hi cu 5% kan tlin ka zum lo. Mah fimthiamnak itel loin mah zatzat US a kan phanhtertu Obama cozah kha Pathian khuakhan a si lo tiah kan ti ngam hnga maw?\nD ttanhtu pawl cu bawmhnak a duhmi an si ti khi an chim ttheo. Chinmi dihlak chung in 90% hrawng hi cu cozah sin in food stamp, cash assistant le health insurance tbk pakhatkhat tal cu free in a ngahmi lawngte kan si ko hna. Cu phunthum a la lomi hna khi business le income ttha deuh a ngeimi an si ve, i anmah pawl lila khi pek dingmi tax a dikning in a pe lomi an si hna. Cozah sin hmuhmi paoh zeitindah free in ka ngah khawh lai ti ai zuam peng komi Chinmi nih bawmhnak a duh lo bang, a la bal lo bang in kan chimrel tawnmi khi khua kan ruah deuh hau. Atu ah bawmhnak kan lak ti lo hmanh ah a rak la balmi lawngte kan si dih hna. Cucu al awk ttha lo thil dik a si.\nPu Trump chimmi/tarmi le fox news lawng kan ngaih/rel peng ahcun Joe nih teinak a hmuhmi nih hin ttihphannak in a kan khatter lai. IS hna nih a kan luhhnawh te lai ti hrawng, nu le nu, pa le pa kan i-um viar te lai ti hrawng, naupawi hna an nau an hrawhpiak viar te hna lai ti hrawng, phungning loin Mexican pawl ‘Vung..’ tiah an hung luh lai i an kan tlaihhrem viar te lai, tbk in kan thinphang peng lai. Cu pawl cu vote ngahnak ding ah a hleihluat tuk in chimmi tthihphaihnak lawngte an si. Kan lau rup in a tak ah a cang taktakmi a um lem lai lo.\nMah caah cun news dangdang hna rel chihkhawh deuh izuam ahcun thil dik le dik lo, a chia le a ttha thleidan khawh deuh a si lai i kan thin zong a dam deuh lai pinah ruahchannak, tthanchonak, zawnruahnak hna kan ngei kho deuh ving lai. Fighting Monday! Credit: Van C Mang\n← US Election A Hnu Bik Thawngpang Thar (Latest News)\nNLD Party le National Unity Government (NUG) Akalpi Dingmi Cozah Thar ka hmun ning →


Biadik Phuangtu Palek Moe Yan Naing A Chungkhar Hna An Umnak Inn In An Thawl Hna - THE CHINLAND POST\nBiadik Phuangtu Palek Moe Yan Naing A Chungkhar Hna An Umnak Inn In An Thawl Hna\nTCP-Thantlang| 2018 April 22| Reuters thawngpang latu pahnih tlaihnak kongah palek bawichang pakhat a simi Moe Yan Naing nih palek lei in biathli thup kha dik tein a chim ruangah palek quarter’s an umnak inn in April 21 ah a chungkhar hna cu an thawl hna tiah theih a si.\nPalek pakhat nih nan umnak inn khan ni 3 hlan ah a rannak in chuak u tiah phone chungin an kan ti caah kan lau ko, phone cu ka chawnh than hna tikah ni 2 hlan ah a ti than tikah aw kan chuak ko lai tiah ka ti hna i mah ni lila ah ka chuak” tiah a nupi Daw Toe nih a chim.\nAn pa a simi palek bawichang Moe Yan Naing cu a nupi le a chungkhar le he zong pehtlaih khawhnak nawl an pek hna lo caah a chung le nih ni 4 chung zeitin a um zong an thei kho rih lo. Moe Yan Naing an tlaihmi kong le a chungkhar le he pehtlaihnak nawl an pek duh hna lomi kong ah nuhrin covo lei tuanvo ngeitu hna nih biatak tein biaceih zungah chimphuan an timh.\nPalek bawichang Moe Yan Naing cu Reuters thawnglatu Ko Wa Lung sin ah a luancia November 23 ni ah bia a chimtu a si caah tet-te caah an auh i hi chungah a tubantuk in thil sing in fiangtein a chim hi a si.\nRakhine buainak kongah Reuters thawnglatu pahnih sin ah keimah nih biathli a si mi vialte ka chimh hna lo pin ah, bawi Tin Ko Ko nih hi hna pahnih tlaih ding in nawl a kan pekmi a si tiah a chim.\nHi kongah Moe Yan Naing a chung le nih President sin le Daw Aung San Suu Kyi sin tluk ruannak a um khawh nakhnga le tlangtlakpiak dingin ca an kuat tiah theih a si.\nPrevious President Biarocah Ning In FDA Director Dr. Taan Htuat Cu Sing 1500 A Eihmuar Caah An Tlaih\nNext NLD MP Pathum Dantat Ding In Central NLD Party Nih Biakhiahnak An Tuah


Breaking News: Yangon SAC Ralhrang Nih Hmunkip Ah Vanlawng In An Ralkap Hriamnam An Kuat Hna - Chin Eleven News\nNihin september ni 7 zingah NUG cozah nih cun rampumpi ral kan tho cang lai mipi i ralring cang uh tiah an thanh i, Min Aung Hlaing SAC ralhrang pawl an lau ko cang. Mah thawngpang ralhrang nih an hngalh bakin Yangon khuapi i kalkap van lawng in hmundang ah a um mi an kalkap pawl cu hriamnam an khuat thluahmah hna tiah theih a si.\nRelchap:Relchap:Tuzing September 7 ah KNU/KNLA brigade 4, Beik, Dawei district, Lemula peng, Pulaw area chugah KNLA le KNDO fonh in ralhangbu he an i kap tiah theih a si.\nRalhrangbu hna hi KNLA brigade 4 ramchungah tampi an luh ruangah KNLA le KNDO battalion 7 hna fonh in Panami khualu ah an kah mi a si. Ralhrangbu lei cu an tam ngai, Khuami cheukhat an zaam.Zinglei suimilam 10 le cheu tiang an i kap.\nI kahnak a chuah hnuah ralhrangbu mawtaw 30 hrawng KNU ramchung Thikhi lei ah an kal. Pulaw lei zong ralhrangbu mawtaw 40 hrawngin an i chawk tiah khuami hna sin in theih a si.\nHi kong he pehtlaihin KNU Beik district chimnak nawlngeitu P’do Saw Pa Law Soe Win nih; ralhrangbu hna hi PDF pawl an um lai ti an zumhnak hmun kip ah an kawl hna. A tu an umnak hmun hna lawng a si lo. Mahtin a si caah i kahnak zong a chuak than kho mi a si tiah a chim.\nThantlang CDF Nih Ralhrang Minung 15 An Thah Hna, Tampi An Hliam Fawn Hna


A Pu Thattu Misual Cu Palik Nih An Tlaih Cang! – Chin 11 News\nA Pu Thattu Misual Cu Palik Nih An Tlaih Cang!\nUSA, Saint Paul, Minnesota ah ummi Karen pa Lay Hae (Kum 45) cu a tupa Saw Thaw kum (Kum 16) nih namte in a hngawng a ah nak in a nunnak a liam. Lay Hae le a tupa Saw Thaw cu inn chungah Zu an ding tti i Zu an din hlan tein Saw Thaw cu a pu cungah a thin a hung cang, Zu an din lio zongah a Pu he bia an i al cang tiah theih asi.\nLay Hae cu Zu a rit tuk caah inn chungin a lengah a chuak. A tupa nih a hnu lei in a zuan hnawh colh. Amah Lay Hae zong nih a si khawh chung in a zuan hnawh ve. A him nak ding le a luat nak ding ah biatak tein a cawlcang ve. A tupa Saw Thaw nih namte in a ttang ah a sawh chih. Cu lawng si lo in, a hngawng ah namte in a sawh chap.\nAn inn pawng ummi Christine Sampson nih an i velh thawng a theih tikah Apa Pat Sampson cu a chimh. Pat Sampson nih Saint Paul Police Department (palik) hna cu a ran nakin phone a chawnh colh hna. Palik hna cu caan sau rau lo in thil a cannak inn ah cun July 26, 11:15pm 600 Block of Edmund Avenue West ah an rak phan colh ve.\nAsinain, Pu Lay Hae cu namte in a ttang ah voitam tuk sawhnak le a hngawng ah nak in thi a chuah tuk caah hliamhma a tuar kho ti lo in, a nun nak a liam.\nPalik hna nih phone call tu pa Pat Sampson bia an hal tikah ” Lay Hae cu Mirang holh a thiam lo nain hawikom tha kan si, Zaanlei ah beer zong kan ding tti theu tawn” tiah a chimh hna.\nWednesday (Nithum ni) ah Saw Thaw cu Ramsey County District Court ah palik nih an phanh pi. Second Degree Murder (kum 40 chung thonginn) thong tla ding asi.\nCredit: Minnesota CBSLocal, Twincities


Oslo ah Thein Sein a Phan, Kachin Hruainak in Duhlonak an Langh Ter – Chin Community in Norway\nOslo ah Thein Sein a Phan, Kachin Hruainak in Duhlonak an Langh Ter\nFebruary 26, 2013 ccn 0 Comments\nHi hmanthlak hi Brang Nu facebook page ah laakmi asi.\nMyanmar President Thein Sein cu Oslo ah 26 Feb ah a mithila hna he an rak phan. Nithum chung a caam chungah siangpahrang, Norway PM le damdang lei vuanci cun, Telenor le Statoil tibnatuk company ngan pipi hruaitu hna zong he tonnak a ngei lai ti theih asi. Norway khuasa Kawlram mi hna zong he tonnak le biaruahnak a ngei lai tiah thawngpang theih asi.\nCulio ah Kachin kan unau hna nih Thein Sein Norway nih lunglut ngaiin le sunglawi ngaiin an cohlanmi cungah duhlonak langhternak Oslo ah an tuah. Cu duhlonak langhternak ah kanmah Chinmi chung zong in telve nak kan ngei. CCN aiawh zong in Mamuan a va kai kho i biachimnak zong ka ngei kho tiah thawng an kan thanh. Thein Sein cu ram remhtu mi pipa pakhat ah vawlei cung nih an cohlan cang bantuk in EU a rat chung zong ah upat hlawh ngai in an dawn ko lai ti zumh asi cang. EU ram hna zong nih Kawlram he pehtlainak an ngeih tikah anmah lei miaknak asi mi chawlehnak tuah le miaknak kong fak piin an ruah ve ca zongah a tu bantuk in lunglawi, lunglut ngaiin an cohlannak zong asi ko tiah ruahnak ttialtu tampi nih an ttial.\nPrevious Previous post: Myanmars president takker Norge\nNext Next post: Flere drept etter krangel om en hårnål i Myanmar


InnpiMyanmarHlutdaw Niam Lutlai U Win Myint A Rian In Aa Din Ve, President Caah Chuahpi Ding Dawh A Si\nMarch 21, 2018 Salai Robert Ngun Sang Myanmar 0\nMyanmar Hlutdaw Niam Lutlai (Lower House Speaker) U Win Myint cu nihin Cawn Nithumni ah ruah lo piin President U Htin Kyaw a rian in aa dinh ni ah a rian in ngolnak ca a ap ve tiah theih a si.\nAtu bantukin thil a um tikah U Win Myint hi Myanmar President ah thim a si lai tiah zumh a si.\nRuah ning bantukin President dirhmun ah chuahpi le thim a si ahcun NLD chungtel upa pakhat a simi U Win Myint hi kum 1948 Independence ngahnak thawkin a pahranak Myanmar President a cang te lai.\nMyanmar Phunghrampi ning in cun ni 7 chungah Parliament nih president thar thimnak le rian peknak cu tuah a si lai ti a si.\nNihin Parliament tonpumhnak ah U Win Myint cu aa tel lo nain Hlutdaw Niam Lutlai sinak in aa dinhnak kong cu thanh a si.\nKum 67 a simi U Win Myint hi NLD chungtel upa vialte hna lakah Aung San Suu Kyi nih a tlaihchan bikmi le a uar bikmi a si tiah zumh a si. Amah hi February 2016 in khan 2015 ram pumpi hruaitu thimnak ah NLD nih teinak a hmuh khan Hlutdaw Niam lutlai ah a cang.\nHlutdaw Niam lutlai a tuan chungah U Win Myint hi dingrep (siikaan) a ngeihnak cungah a min a thang ngai.\nParliament tonpumhnak ahhin ceihhmaimi tlangtaar leng pial in biachim hi a duh bak lomi a si i ralkap lei in si hna seh, adangdang Union minister hna zong hi tlangtaar leng pet in bia an chim ahcun aa thuat lengmang hna ti a si.


NSCN-K Ralbawi Ngan A Si Mi Captain Chusimu Cu Leirawi Nak In A Nunnak A Liam – Chin 11 News\nNSCN-K Ralbawi Ngan A Si Mi Captain Chusimu Cu Leirawi Nak In A Nunnak A Liam\nNaga Socialist Council Of Nagalim-Khaplang (NSCN-K) ralkap chung ah ralbawi ngan pakhat a si mi Buci Chusimu cu nizan May 18 ah khan leirawi nak in meithal in an kah caah a nunnak a liam tiah NSCN/GPRN nih tuchun ah thawngzamh nak an tuah.\nBuci Chusimu hi naih tein an rak kah mi a si i a hmun ah a nunnak a liam cawlh, cun meithal in an rak kah lio ah hin a kuttang mi pa he an si ko nain meithal an i put veve lo caah a kuttang pa pakhat zong cu a ke kiak lakin an khen ve a si tiah an langhter.\nBuci Chusimu an kah nak kong he pehtlai in NSCN-K ralbawi le nawl ngeitu hna nih an chim mi cu “Kan sinah Tisary Region hmunhma hi pek kan si caah Buci Chusimu hi nawl ngeihnak sangbik a ngei mi a si. Cu ruang ah kan ngaihchia tuk hringhran i bochan mi le hngatchan awk tlak rawlbawi tha le hruaitu tha pakhat kan sungh hi cu a poi ko. Zeibantuk ralkap le hriamtlai phu nihdah an kah ti hi kan theih khawh rih lo caah kan hlathlai cuahmah lio a si ko” tiah zong an chim.\nTisary Region hi Myanmar ramchung Sagain ram then ah a um mi a si i anmah tein uknak a la cang mi hna an si. NSCN-K pawl an umnak hmunhma hi Layshi myohne Motawfam khua ah a si. Buci Chusimu hi fa pahnih a ngei mi zong a si i amah hringtu a pa hi ralbawi ngan pakhat zong a rak si ve. Kan ram le miphun caah kum 10 chung zumh tlak te le bochan awktlak tein riantuan mi le nunnak a pek mi a si caah kan phlh kho hrim lai lo tiah zong NSCN/GRPN nih cun an chim.\nRef: Mizzima – News in Burmese


Bako Sahakyan received ARF Dashnaktsutyun Bureau representative Hrant Margaryan and head of ARF Dashnaktsutyun faction Armen Rustamyan\nBako Sahakyan received ARF Dashnaktsutyun Bureau representative Hrant Margaryan and head of ARF Dashnaktsutyun faction Armen Rustamyan\n07-07-2018 13:01:54 | | Press release\nThe meeting addressed issues related\nto the domestic and foreign policy of the republic and regional developments.\nRepresentative of the Artsakh Central\nCommittee of the Dashnaktsoutyun Party David Ishkhanyan partook at the meeting.\nNew souvenir sheet with one stamp dedicated to the theme “Prominent Armenians. 150th anniversary of Hovhannes Toumanian” (26)


Jehovah Tehte Hna nih Phungchimnak Rian he aa tlaimi Kong kha Biaceihnak Zung ah An Chuahpi | Pathian Pennak\nPennak kong Chimtu hna nih An Tonmi thil kha Biaceihnak Zung ah An Chuahpi\nJesuh nih a chimchung bantukin a mi hna cu phungchimnak rian kongah upadi hmangin dohnak an tong\n1, 2. (a) Biaknaklei hruaitu hna nih phungchimnak he aa tlaiin zeidah an tuah, asinain lamkaltu hna nih zeitindah an lehrulh? (b) Phungchim an khenkhammi hna kha lamkaltu hna nih zeicah an ngaih duh lo?\nMAH hi AD 33, Pentekos ni a dih hnu tlawmpal ah a cangmi a si. Jerusalem ah Khrihfabu an dirhnak cu zarh tlawmpal lawng a si rih. Mah cu Satan caah caanṭha taktak a si. Satan nih Khrihfabu kha a feh hlanah hrawh dih cikcek a duh. Cucaah Pennak kong chimnak rian khenkham awkah biaknaklei hruaitu pawl kha fimzer ngaiin a hman colh hna. Asinain lamkaltu hna nih ralṭha tein phung an chim caah “Bawipa a zummi” hna cu nu he pa he an tam chin.—Lam. 4:18, 33; 5:14.\nLamkaltu hna cu “Jesuh min ruangah Pathian nih ningzah in awk nan i tlak tiah a ruah hna caah an i lawm ngaingai”\n2 Mah tikah ralchanhtu hna cu an thin a hung tuk i lamkaltu vialte kha thong ah an thlak hna. Asinain mah zan ah vancungmi nih thonginn kutka kha a awnpiak hna i a thaizing zingka tein phung an chim ṭhan. Mah tikah an tlaih ṭhan hna i uktu pawl hmaiah an chuahpi hna, uktu hna nih lamkaltu hna kha phungchimnak he aa tlaiin nawlbia nan buar tiah sual an phawt hna. Mah tikah lamkaltu hna nih “minung nakin Pathian nawl kan ngaih deuh awk a si” tiah ralṭha tein an leh hna. Uktu pawl cu an thin a hung tuk i lamkaltu hna kha “thah” hmanh an duh hna. A har ngaimi mah caan ah mi tampi nih an hmaizahmi Phungbia cawnpiaktu saya Gamaliel nih uktu pawl kha hitin ralrin a pek hna: “I ralring ngaingai u . . . Hi mi hna hi zeihmanh ti hna hlah u. Anmah um in umter ko hna u.” Khuaruahhar ngai a simi cu uktu hna nih a bia kha an ngaih i lamkaltu hna kha an thlah hna. Mah zumhfekmi lamkaltu hna nih zeidah an tuah? Lungdong loin “Messiah a simi Jesuh kong thawngṭha kha an cawnpiak hna i an chimh lengmang hna.”—Lam. 5:17-21, 27-42; Ptb. 21:1, 30.\n3, 4. (a) Satan nih Pathian miphun doh awkah hlanliopi in zei lam dah a hman? (b) Hi ṭhen le a hnu ṭhen pahnih ah zei kong dah kan i ruah hna lai?\n3 AD 33 ah a cangmi mah thil cu dotu hna nih Khrihfabu kha upadi hmangin an dohmi a voikhatnak a si nain a donghnak cu a si lo. (Lam. 4:5-8; 16:20; 17:6, 7) Tuchan zongah Satan cu a hmaanmi biaknak a dotu hna cungah huham a ngei rih i phungchim rian khenkham awkah uktu pawl kha a forhter hna. Dotu hna nih Pathian miphun kha nawlbia an buar tiah lam a phunphun in sual an puh hna. Mah lakah pakhat cu mipi hna a hnawhtu, phundang cun buainak a chuahtertu an si tiah an timi hna hi a si. A dang pakhat cu cozah a dotu an si tiah an timi hna hi a si. Cun chawlehnak rian a ṭuanmi, phundang cun thil a zuarmi an si ti zongin an ti hna. Cucaah mah sual an puhmi hna a hmaan lo ti langhter awkah unau pawl nih aa tlakmi caan ah biaceihnak zung ah an chuahpi. Mah in zei ṭhatnak dah a chuak? A luancia kum hna i biaceihnak zung biachahnak nih atu ah zei ṭhatnak dah a chuahter? Biaceihnak zung ah an chuahpimi a kong cheukhat kha i ruah hna u sih, mah nih “thawngṭha kha a hmaan i biatak a si” ti langhter awkah zeitindah a bawmh ti kha kan hmuh lai.—Fil. 1:7.\n4 Hi ṭhen ah zalong tein phungchimnak nawl kan ngeihmi kan kilvenning kong kha a bikin kan i ruah hna lai. A hnu ṭhen pahnih ah vawlei cheubang si lo awk le Pennak phunglam ningin nun khawh awkah biaceihnak zung ah kan dohmi a kong cheukhat kha kan i ruah hna lai.\nBuainak a Chuahtertu maw An si—Zumhfek tein Pathian Pennak a Ṭanhtu dah?\n5. 1930 hnuah Pennak kong chimtu hna cu zeicah tlaih an si, hruaitu hna nih zei tuah awkah dah khua an khan?\n5 1930 hnuin United States of America i khua le peng vialte ah Jehovah Tehte Hna kha an phungchim rianṭuannak caah phung ningin awnhmi asiloah license tuah awkah an forh hna. Asinain unau pawl nih license an tuah lo. Zeicahtiah license cu hrawh ṭhan khawh a si i Pennak kong chim u timi Jesuh nawlpekmi kha zei bantuk cozah hmanh nih khenkhamnak nawl an ngei lo tiah an ruah caah a si. (Mar. 13:10) Cucaah Pennak kong a chimmi tampi cu tlaih an si. Mah tikah bupi chung i hruaitu hna nih an tonmi thil kha biaceihnak zung i chuahpi awkah khua an khan. Unau pawl i biaknaklei zalonnak an ngeihmi kha cozah nih phungning loin a khenkham hna ti kan langhter khawh lai tiah an i ruahchan. 1938 ah a biapi tukmi biaceihnak pakhat a um. Mah cu zeidah a si?\n6, 7. Cantwell te chungkhar nih zeidah an ton?\n6 Kum 60 a simi Newton Cantwell; a nupi Esther; le an fapale a simi Henry, Russell le Jesse cu an dihlak in special hmaikal an ṭuan. 1938, April 26, Nihnih ni zing ah Connecticut, New Haven khua ah nikhat chung phungchim awkah an i thawh. Asinain nikhat leng rauh dingin an i timchung. Zeicah? Atu le atu tlaih an si caah atu tan zongah tlaih kan si kho ṭhan ti kha an hngalh caah a si. Asinain mah nih Pennak kong chim awkah Cantwell te chungkhar an lungthawhnak kha a zorter lo. Mawṭaw pahnih in New Haven kha an va phan. Newton nih an mawṭaw kha a mawngh i Baibal hrambunhmi cauk le kut in put khawhmi awkhumhmi kuang kha a phorh, kum 22 a simi Henry nih laudspeaker bunhmi mawṭaw kha a mawngh. An i ruahcia bantukin suimilam tlawmpal chungah palik nih an tlaih hna.\n7 Kum 18 a simi Russell kha an tlaih hmasa bik i a hnuah Newton le Esther zong kha an tlaih hna. Kum 16 a simi Jesse nih a nu le a pa le a upa palik nih an kalpimi hna kha lamhlat in a hmuh. Henry cu mah khua i hmun dang ah phung a chim caah Jesse cu amahte lawng a taang. Asinain awkhumhmi kuang kha aa put i phung a chim rih. RC a simi pa pahnih kha Unaupa Rutherford chimmi “Ral Hna” timi awkhumhmi kha a chuahpiak hna. Mah kha an ngaih tikah mah pa pahnih cu an thin a hung tuk i Jesse kha velh hmanh an duh. Mah tikah Jesse nih dai tein a kaltak hna, asinain tlawmpal ah palik pa pakhat nih a tlaih i thong ah a thlak. Palik pawl nih unaunu Esther cu sual an puh lo nain Newton le a fapale tu cu sual an puh hna. Asinain mah ni ah aamahkhaan in an luat ṭhan.\n8. Jesse cu buainak a chuahtertu a si tiah biaceihnak zung nih zeicah bia a chah?\n8 Thla tlawmpal a rauh hnu 1938, September ah Cantwell te chungkhar cu New Haven i biaceihnak zung ah biaceih an si. Newton, Russell le Jesse cu license loin mi thawhlawm an hal hna caah sualnak an ngei tiah an ti hna. Connecticut Biaceihnak Zungpi ah a zu an khaan ko nain Jesse cu daihnak a hrawktu, phundang cun buainak a chuahtertu a si tiah bia an chah. Zeicah? Awkhumhmi a ngaimi RC pa pahnih nih mah phungchimmi nih kan biaknak kha a serhsat i kan thin a kan hunter tiah biaceihnak zung ah tehte an khaan caah a si. Mah biachahnak kha al awkah bupi i rian ngeimi unaupa hna nih cuka hmun ah a sang bikmi biaceihnak zung a simi U.S. Biaceihnak Zungpi ah a zu an khaan.\n9, 10. (a) U.S. Biaceihnak Zungpi nih Cantwell te chungkhar kong kha zeitindah bia a chah? (b) Mah biachahnak in zeitindah atu tiang ṭhatnak kan hmuh?\n9 1940, March 29 thawkin Biaceihtu Ngan Bik Charles E. Hughes le a dang biaceihtu pariat nih Jehovah Tehte Hna i an sihni a simi Unaupa Hayden Covington nih a chimmi kha an ngaihpiak. * Connecticut peng i sihni nih Jehovah Tehte Hna cu buainak a chuahtertu an si ti langhter awk aa zuam lioah biaceihtu pakhat nih hitin a hal: “Khrih Jesuh nih a chimmi thawngṭha kha a chan i mi tampi nih an duh lo ti cu a hmaan ko lo maw?” Mah tikah sihni nih hitin a leh: “A hmaan ko, mah thawngṭha a chim ruangah Jesuh nih zeidah a ton ti kha Baibal nih a chimmi a lo ko.” Zeitluk a fiangmi langhtermi dah a si. Sihni nih ruat set loin a chimmi mah bia nih Jesuh kha unau pawl he phukhat ah a chiah hna i Jesuh sual a puhtu hna kha peng chungmi hna he phukhat ah a chiah hna. 1940, May 20 ah Biaceihnak zung nih unau pawl kha teinak a pek hna.\nTeinak an hmuh hnuah biaceihnak zung in Hayden Covington (a hmailei, a lai), Glen How (kehlei) le midang an chuah lio\n10 Biaceihnak zung i biachahnak cu zeitlukin dah a ṭhathnem? Mah nih biaknaklei zalonnak nawl ngeihmi kha a kilven caah ram, peng asiloah mahle hmun i cozah nih biaknaklei zalonnak kha upadi hmangin an khengkham kho ti lai lo. Cun Jesse tuahmi nih “mipi daihnak le ningcang tein umnak kha a hnorsuang lo” tiah Biaceihnak zung nih bia a chah. Mah nih Jehovah Tehte Hna cu mipi ningcang tein an umnak hna a hnawhtu an si lo ti kha fiang tein a langhter. Mah cu Pathian salle caah upadi lei teinak taktak a si. Mah in atu tiang zeitindah ṭhatnak kan hmuh rih? Unau a simi sihni pakhat nih hitin a ti: “A ding loin khenkham kan si lai kha ṭih loin zalong tein biaknak nawl kan ngeih caah atu ah kan umnak hmun kip ah ruahchannak kong thawngṭha kha mi sinah kan chim khawh.”\nCozah a Dotu maw An si—Biatak a Thanhtu dah?\nPathian le Khrih kha Quebec nih a Huat tuk hnanak le Zalonnak cu Canada mi hna caah Ningzahnak a si\n11. Canada i unau pawl nih zei campaign dah an tuah, zeicah?\n11 1940 hnuah Canada i Jehovah Tehte Hna cu a fakmi ralchanhnak an tong. Cucaah nawlngeitu hna nih biaknaklei zalonnak an khenkham ti kha mipi hngalhter awkah 1946 ah unau pawl nih ni 16 chung campaign an tuah, mah campaign ah Pathian le Khrih kha Quebec nih a Huat tuk hnanak le Zalonnak cu Canada Mi hna caah Ningzahnak a si timi cazual kha mi an pek hna. Cahmai pali a ummi mah cazual nih biaknaklei hruaitu hna nih an chuahtermi hnahnawhnak, palik pawl an puarhrannak le Quebec peng ah a ummi unau pawl kha mipi nih hna an hnawh hnanak kong a dikthliar in a fianter. Cazual nih hitin a ti: “Jehovah Tehte Hna cu phungning loin tlaih an si lengmang. Greater Montreal ah Jehovah tehte taza an cuainak hna a kong 800 hrawng a um.”\n12. (a) Cazual campaign kha ralchanhtu hna nih zeitindah an lehrulh? (b) Unau pawl cu zei sualnak an tuah tiin dah sualpuh an si? (A tanglei fianternak zong zoh.)\n12 Quebec peng Vuancichoh Mores Duplesis le Catholic siangbawi Villeneuve cu an ṭangṭi i mah cazual ralchanh awkah Jehovah Tehte Hna kha “zaangfahnak um loin ral kan doh hna lai” tiah an thanh. Cuticun unau pawl taza an cuaimi hna a kong cu 800 in 1,600 tiang lethnih ah a karh colh. Hmaikal a ṭuanmi unaunu nih “palik nih voi tam tuk an kan tlaih caah kan i cinken cawk lo” tiah a ti. Cazual mi an pek hna ruangah an tlaihmi unau pawl kha “cozah dohnak a chuahtertu ca” an chuah tiin sual an puh hna. *\n13. Cozah a dotu tiin ahote dah bia an ceih hmasa bik hna, biaceihnak zung nih zeitindah bia a chah?\n13 1947 ah Unaupa Ema Busha le a fanule pahnih, kum 18 a simi Zizel le kum 11 a simi Lusel cu cozah a dotu tiin biaceih hmasa bikmi an si. Mah cu Quebec City i thlanglei ah a ummi tlang cung i an lo pawngah Quebec nih a Huat tuk hnanak timi cazual kha mi an pek hna caah a si. Asinain buainak a chuahtertu an si tiin sualpuh awkah cun an har ngai. Zeicatiah unaupa Busha cu aa toidormi le mi lungnem a si i a lo hmete ah dai tein rian a ṭuanmi a si, a caan ah rangleng in khua chungah a kal tawn. Cutin a si ko nain cazual chungah aa ṭialmi ningcang loin pehtlaihnak bantuk kha an in ve. Jehovah Tehte a huami biaceihtu nih Busha te chungkhar cu sualnak an ngei lo ti a langhtermi thil kha a cohlang duh lo. Cazual nih dohnak a chuahter caah sualnak an ngei timi sualpuhtu chimmi tu kha a cohlan. Cucaah biaceihtu hmuhnak cu a hrampi in chim ahcun biatak chim cu sualnak a si ti a si. Busha le Zizel cu cozah dohnak a chuahtertu ca mi an pek hna tiin sualphawt an si i ngakchiate Lusel hmanh nihnih chung thong an thlak. Unau pawl nih an ram i biaceihnak zung ngan bik a simi Canada Biaceihnak Zungpi ah a zu an khaan tikah Zungpi cu an bia ngaihpiak awkah a hna a tla.\n14. Hremnak caan chungah Quebec i unau pawl cu zeidah an tuah?\n14 Mah caan chungah a ral a ṭhami Quebec i unau pawl cu a fakmi ralchanhnak le zaangennak an tong ko nain Pennak kong kha an chim peng caah ṭhatnak a chuak. 1946 i cazual campaign an thawk hnu kum li chungah Quebec ah unau cu 300 in 1,000 ah an karh. *\n15, 16. (a) Canada Biaceihnak Zungpi nih Busha te chungkhar kong kha zeitindah bia a ceih? (b) Mah teinak nih unau pawl le midang kha zei ṭhatnak dah a pek hna?\n15 1950, June ah biaceihtu pakua in dirhmi Canada Biaceihnak Zungpi nih Ema Busha kong kha bia a ceih. Thla ruk a rauh hnu, 1950, December 18 ah Zungpi nih unau pawl kha teinak a pek hna. Zeicah? Sihni a simi Unaupa Glen How nih hitin a chim: “Cozah a dotu” ti tikah zaangennak chuahter awk forh asiloah cozah ralchanh aa tel, asinain cazual ah “cu bantuk forhnak bia aa tel lo. Cucaah mah cu upadi he aa ralkah lomi zalong tein chimmi bia a si” tiah unau pawl nih runvennak bia an chimmi kha Zungpi nih a cohlan. “Jehovah nih teinak kan hmuh nakhnga a kan bawmhning kha keimah theng nih ka hmuh” tiah unaupa How nih a chimchap. *\n16 Biaceihnak Zungpi i biachahnak cu Pathian Pennak caah teinak taktak a si. Mah nih cozah dohnak a chuahtertu ca an chuah tiin Quebec i unau pawl taza an cuaimi hna 122 kha a donghter. Cun Canada le British kuttang ah a ummi a dang ram hna ah ram chungmi hna cu cozah ukning he aa tlaiin an duhlonak kha zalong tein langhternak nawl an ngei ti kha a langhter. Mah lengah mah teinak nih Quebec i church le cozah nih Jehovah Tehte Hna i zalonnak an dohmi zong kha a sunghter. *\nCauk a Zuarmi maw An si—Pathian Pennak Lungtho tein a Thanhtu dah?\n17. Cozah cheukhat nih phungchim rian kha zeitindah ngolter an i zuam?\n17 A hmasa Khrihfa hna bantukin tuchan Jehovah salle zong ‘Pathian bia a zuarmi an si lo.’ (2 Korin 2:17, NW, rel.) * Asinain cozah cheukhat nih kan rianṭuannak kha chawlehnak he aa tlaimi upadi hmangin an kan doh. Jehovah Tehte Hna cu thil a zuarmi maw an si asiloah phungchimtu dah timi biahalnak a fiantermi biaceihnak kong pahnih kha i ruah hna u sih.\n18, 19. Denmark i nawlngeitu hna nih phungchim rian kha zeitindah khenkham an i zuam?\n18 Denmark. 1932, October 1 ah thilzuarnak license um loin cauk zuar cu phungning lo a si timi upadi kha an fehter. Asinain unau pawl cu license an i tuah lo. A thaizing ah thawngthanhtu panga cu khualipi a simi Copenhagen i nitlaklei meng 20 hrawngah a ummi Roskila khua ah nikhat chung phung an chim. Zanlei a phanh tikah thawngthanhtu pakhat August Laman cu a rak chuak ti lo. License ngei loin thil a zuar caah tiin an tlaih.\n19 1932, December 19 ah August Laman cu biaceihnak zung ah an chuahpi. Laman nih thil ka zuarmi si loin Baibal hrambunhmi cauk pawl mi ka pekmi hna a si tiah a ti. A chimmi kha biaceihnak zung nih a cohlan. Hitin a ti: “Biaceih a simi pa hi . . . amah tein a paw aa cawm khomi a si. Cauk mi a pek hna tikah tangka a hmu lo i hmuh duhnak lungput zong a ngei lo, a tangka tu a sung lehlam.” Biaceihnak zung nih Jehovah Tehte Hna leiah ṭang in Laman tuahmi cu “chawlehnak rian a si tiah ti khawh” a si lo tiin bia a chah. Asinain Pathian miphun a ralchanhtu hna cu an ram chung dihlak ah phungchim rian ngolter awkah bia an khiak. (Salm 94:20) Cozah sihni pakhat nih an ram chung i Biaceihnak Zungpi tiang a zu a khaan. Mah kha unau pawl nih zeitindah an lehrulh?\n20. Denmark Biaceihnak Zungpi nih zeitindah bia a chah, unau pawl nih zeitindah an lehrulh?\n20 Biaceihnak Zungpi nih bia a ceih lai zarh ah Denmark pumpi i unau pawl cu phungchimnak ah tam deuh in an i tel. 1933, October 3, Nihnih ni ah Biaceihnak Zungpi nih biachahnak a tuah. August Laman nih upadi a buar lo tiah a niam deuhmi biaceihnak zung nih bia a chahmi kha a cohlan ve. Mah biachahnak nih unau pawl cu zalong tein phung an chim kho ti kha a langhter. Mah teinak ruangah Jehovah cung an i lawmhnak langhter awkah unau pawl cu phungchimnak ah tam chinchin in an i tel. Mah caan thawkin Denmark i unau pawl cu cozah hnahnawhnak tong loin phungchim rian an ṭuan kho.\n1930 hnu i Denmark i a ral a ṭhami Jehovah Tehte Hna\n21, 22. Unaupa Mardak he aa tlaiin U.S. Biaceihnak Zungpi nih zeitindah bia a chah?\n21 United States. 1940, February 25, Zarhpi ni ah hmaikal a simi Robert Mardak Junior le unau dang pasarih cu Pennsylvania peng, Pittsburgh khua pawng i Jeannette ah phung an chim lioah tlaih an si. Cauk peknak license an caw lo tiin sual an puh hna. Mah kong kha U.S. Biaceihnak Zungpi ah a zu an khaan i an bia ceihpiak awkah a hna a tla.\n22 1943, May 3 ah Biaceihnak Zungpi nih unau pawl runvennak a pemi biachahnak a tuah. Cauk peknak license cawk a hau timi kha a hna a tla lo. Zeicatiah mah cu “phunghrampi pekmi tinvo hmuh khawh awkah a man hal” bantuk a si caah a si. Mah lengah khua nih an chuahmi nawlbia cu “zalong tein cauk chuahnak nawl ngeihmi le zalong tein biaknak nawl ngeihmi a khengkhamtu a si” tiah a ti i a hrawh. Biaceihtu William O. Duglas nih biaceihtu tam deuh hmuhnak kong a chim lioah Jehovah Tehte Hna rian cu “phungchim lawng a si lo i biaknaklei cauk pawl mi pek lawng zong a si lo. A pahnih in aa tel” tiah a ti. Hitin a ti chap: “Cu bantuk biaknaklei rianṭuannak nawl ngeihmi kha church ah i pumhnak le pulpit cung in phungchimnak nawl ngeihmi tlukin . . . kilven awk a si.”\n23. 1943 ah upadi leiin teinak kan hmuhmi hna cu tuchan kan caah zeicah a biapit?\n23 Mah Biaceihnak Zungpi i biachahnak cu Pathian miphun caah upadi lei teinak taktak a si. Mah nih kannih cu thil a zuarmi si loin Khrihfa phungchimtu kan si ti kha a langhter. 1943 i philh khawh lomi mah ni ah Zungpi nih Jehovah Tehte Hna tonmi biaceihnak 13 lakah Mardak kong telin 12 kha teinak a pek hna. Kan ral hna nih mipi lakah le innkhat hnu innkhat ah Pennak kong chimnak nawl kan ngeihmi kha nai hrawng zongah an kan ralchanh lengmang ṭhan. Cu bantuk kong he aa tlaiin biaceihnak zung i kan phak tikah a cunglei ah langhtermi biachahnak hna cu i zohchunh awk in hman an si.\n“Minung nakin Pathian Nawl Kan Ngaih Deuh awk a Si”\n24. Cozah nih phungchim rian an khenkham tikah zeitindah kan lehrulh?\n24 Cozah nih zalong tein Pennak kong chimnak nawl an kan pek tikah kan i lawm tuk. Asinain cozah nih phungchimnak rian an khenkham tikah phung kan chimning kha kan thlen i a si khawhnak paohin kan chim ṭhiamṭhiam. Lamkaltu hna bantukin “minung nakin Pathian nawl kan ngaih deuh awk a si.” (Lam. 5:29; Matt. 28:19, 20) Cun kan rian an khenkhammi hrawh awkah biaceihnak zung zongah a zu kan khaan. Tahchunhnak pahnih hi ruathmanh.\n25, 26. Nicaragua ah a cangmi zei thil hna ruangah dah Biaceihnak Zungpi tiang an phanh, a phichuak cu zeidah a si?\n25 Nicaragua. 1952, November 19 ah missionary le zung ṭengnge zohkhenhtu a simi Donovan Munsterman cu khualipi a simi Managua i Milu Relnak Zung ah a kal. Zeicatiah mah zung bawi a simi Arnoldo Garsea nih rak ka tong tiah a ti caah a si. Mah pa nih Donovan kha Nicaragua i Jehovah Tehte dihlak cu “nan zumhnak kong chimnak le biaknak rianṭuannak a ṭhancho nakhnga tuahnak nawl nan ngei ti lo” tiah a ti. Zeicah a si kha a hal tikah cozah vuanci sinah nan rian ṭuannak nawl nan lak lo lengah communist nan si tiah mi nih sual an in puh hna caah a si tiah a chimh. Sualpuhtu cu ahote dah an si? Roman Catholic siangbawi pawl an si.\nKhenkhamnak caan chungah Nicaragua i unau pawl\n26 Unaupa Munsterman nih Biaknaklei Vuanci Zung ah le ram Uktu Anastasio Somoza Garcia sinah a zu a khaan colh nain san a tlai lo. Cucaah unau pawl nih an biakning kha an thlen. Biakinn kha an khar i phu hme tete in an i pum, cun lamcung phungchimnak kha an ngol. Asinain Pennak kong kha an chim ṭhiamṭhiam ko. Cun Nicaragua Biaceihnak Zungpi ah khenkhamnak kha lakpiak awkah nawlnak ca an ṭial. Thanhca tampi nih khenkhamnak kong le nawlnak ca an ṭialmi chung i a kong hna kha an langhter. Mah tikah Biaceihnak Zungpi cu mah kong ngaihpiak awkah a hna a tla. A phichuak cu zeidah a si? 1953, June 19 ah Biaceihnak Zungpi nih Jehovah Tehte Hna kha teinak pek awkah lungrual tein bia an khiah. Mah khenkhamnak nih phunghrampi pekmi zalong tein chimnak le ṭialnak, zumhnak le zumhnak langhternak nawl ngeihmi kha a buar tiah Zungpi nih bia a chah. Nicaragua cozah le Jehovah Tehte Hna an i pehtlaihnak kha a hmasa bantuk siter ṭhan awk zongah nawl a pek hna.\n27. Biaceihnak Zungpi biachahnak nih Nicaragua mi hna kha zeicah an khuaruah a harter hna, mah teinak kha unau pawl nih zeitindah an hmuh?\n27 Biaceihnak Zungpi cu Jehovah Tehte Hna leiah a ṭanmi an hmuh tikah Nicaragua rammi hna cu an khuaruah a har tuk. Hlanah cun biaknaklei hruaitu hna cu huham an ngeih tuk caah Zungpi nih anmah ralchanh in thil tuah kha a hrial. Mah lengah cozah rianṭuantu hna cu nawl an ngeih tuk caah an biakhiahnak kha Zungpi nih a al bal theng lo. Unau pawl nih mah teinak kan hmuhmi cu kan Siangpahrang nih a kan kilven caah le phung kan chim peng caah a si ti kha an hngalh.—Lam. 1:8.\n28, 29. 1985 ah Zaire ah thil sining cu zeitindah ruahlopi in aa thlen?\n28 Zaire. Atu ah Democratic Republic of Congo tiah timi Zaire ah 1985 lioah Jehovah Tehte 35,000 hrawng an rak um. Pennak rianṭuannak cu a ṭhancho thluahmah caah zung ṭengnge ah innthar pawl an sak. 1985, December ah khualipi a simi Kinshasa ah ramkomh civui an tuah i ramdang unau pawl zong an ra, aa pummi dihlak cu 32,000 an si i lentecelhnak inn an khat dih. Asinain mah caan thawkin Jehoval salle hna i an sining cu aa thleng. Zei thil dah a cang?\n29 Mah lio caan ah Canada, Quebec in a rami unaupa Marsel Filto cu Zaire ah missionary a ṭuan, anih cu President Duplessis nih a uk lio caan ah hremnak a rak tongmi a si. Unaupa Marsel nih a cangmi thil kha hitin a chim: “1986, March 12 ah rian a ngeimi unaupa hna nih ca pakhat an hmuh, mah cu Zaire i Jehovah Tehte Hna cu phungning loin dirhmi an si tiah an thanhnak ca a si.” Mah khenkhamnak ca ah an ram uktu a simi Mobutu Sese Seko nih min a thut.\n30. Zung Ṭengnge Kawmiṭi cu a biapi tukmi zei biachahnak dah an tuah a herh, zeitindah an tuah?\n30 A thaizing ah radio in “[Zaire ah] Jehovah Tehte Hna kong kan thei ti lai lo” tiah an thanh. Unau pawl cu a fakmi hremnak an tong. Biakinn kha an hrawhpiak hna, an thil an chuh hna, an tlaih hna, thong an thlak hna i an velh hna. Ngakchia pawl hmanh kha thong ah an thlak hna. 1988, October 12 ah cozah nih kan bupi ngeihmi thilri kha an chuh hna i zung ṭengnge kha ralkap phu pakhat nih an i lak. Rian ngeimi unaupa pawl nih an ram Uktu Mobutu sinah nawlnak ca an ṭial nain a let hna lo. Mah tikah Zung Ṭengnge Kawmiṭi nih “Biaceihnak Zungpi ah a zu kan khaan lai maw, asiloah kan hngah rih lai dah?” timi a biapi tukmi biachahnak an tuah a hau. Mah lio caan ah missionary le Zung Ṭengnge Kawmiṭi i khuakhangtu a simi Timote Holmes nih “Jehovah sinah fimnak le lamhruainak kan hal” tiah a chim. Thlacam buin ṭha tein an ruah hnuah kawmiṭi nih biaceihnak zung i chuah awkah a caan a za rih lo tiah bia an chah. Unau pawl zohkhenhnak rian tu kha a bikin an ṭuan i phungchim rian ṭuan khawh awkah lam an kawl.\n“Mah biaceihnak caan chungah Jehovah nih thil sining a thlen khawh ti kha kan hmuh”\n31, 32. Zaire Biaceihnak Zungpi nih aa thleidangmi zei biachahnak dah a tuah, mah nih unau pawl kha zei ṭhatnak dah a pek hna?\n31 Kum tampi a rau cang. Unau pawl tonmi hremnak cu a zor deuh cang i rammi hna nih minung tinvo zong kha biapi ah an hun chiah cang. Cucaah Zung Ṭengnge Kawmiṭi nih khenkham kan simi kong kha Zaire Biaceihnak Zungpi ah chuahpi awkah a caan a phan cang tiah bia an chah. Biaceihnak Zungpi zong nih mah kong kha ngaihpiak awkah a hna a tla. Ram uktu nih khenkhamnak nawl a chuah in kum sarih hrawng a rauh hnu, 1993, January 8 ah Biaceihnak Zungpi nih Jehovah Tehte Hna cung i cozah tuahsernak cu phungning in a si lo tiah bia a chah i khenkhamnak kha a lak ṭhan. Ruathmanh u. Cutin an tuah cu biaceihtu hna nih an nunnak kha biapi ah chia loin an ram uktu biachahmi an hrawhmi a si. Unaupa Holmes nih “mah biaceihnak caan chungah Jehovah nih thil sining a thlen khawh ti kha kan hmuh” tiah a chim. (Dan. 2:21) Mah teinak nih unau pawl an zumhnak kha a fehter chin. Siangpahrang Jesuh nih a mi pawl kha zeitikah le zeitindah rian ṭuan ding a si ti hngalh awkah lam a hruai hna ti kha an hmuh.\nDemocratic Republic of Congo i Jehovah Tehte Hna cu zalong tein biaknak nawl an hmuh caah an i nuam\n32 Khenkhamnak lak ṭhan a si tikah zung ṭengnge cu missionary pawl auh awk, zung ṭengnge innthar sak awk le Baibal hrambunhmi cauk i kuat awkah nawl an awnh ṭhan. * Jehovah nih a miphun kha thlaraulei in a kilvenmi hna hmuh cu vawleicung pumpi i Pathian salle caah lunglawmh awk taktak a si.—Isa. 52:10.\n“Bawipa cu a Ka Bawmtu a si”\n33. Biaceihnak kong cheukhat kan i ruahmi in zeidah kan hngalh khawh?\n33 Kan tonmi biaceihnak cheukhat kong kan i ruahmi nih Jesuh cu mah a biakam ningin a nung ti a langhter: “Nan ral ahohmanh nih an in tei hna i an in al khawh hna nakhnga lo, bia le fimnak kha kaan pek hna lai.” (Luka 21:12-15 rel.) A caan ah Jehovah nih a miphun kilven awkah chanthar Gamaliel bantuk minung kha a chuahter hna asiloah a ral a ṭhami biaceihtu le sihni hna kha dinnak lei i ṭan awkah a forh hna. Jehovah nih kan ral hna hriamnam kha a hnawlter. (Isaiah 54:17 rel.) Ralchanhnak nih Pathian rian kha a ngolter kho lo.\n34. Upadi leiin teinak kan hmuhmi cu zeicah cinken awk tlak a si i mah nih zeidah a langhter? (“ Pennak Kong Chimnak A Ṭhanchotermi Cinken Awk Tlak Upadi Lei Teinak” timi rinli kulh zong zoh.)\n34 Upadi leiin teinak kan hmuhmi cu zeicah mah tlukin cinken awk tlak a si? Mah hi ruathmanh: Jehovah Tehte Hna cu a langmi asiloah nawl a ngeimi kan si lo. Nainganzi phu kha mee kan pe lo, an rianṭuannak kha kan bawm hna lo i nainganzi cungah huham ngeih zong kan i zuam lo. Cun biaceihnak zung ah a phanmi unau hna zong hi “fimthiamnak zeihmanh a ngei lomi, mi sawsawh menmen” an si. (Lam. 4:13) Cucaah minung hmuhnak in zoh ahcun biaceihnak zung hna nih nawl a ngeimi biaknak le nainganzi hna kha ralchanh in kanmah bawmh ding a ruang a um lem lo. Asinain biaceihnak zung hna nih kanmah kha teinak an kan pek lengmang. Mah teinak hna nih kannih cu Pathian “hmaiah Khrih sal bantukin” a kalmi kan si ti a langhter. (2 Kor. 2:17) Cucaah lamkaltu Paul bantukin “Bawipa cu a ka bawmtu a si, zeihmanh ka ṭih lai lo” tiah kan ti khawh ve.—Heb. 13:6.\n^ cat. 9 Cantwell le Connecticut Peng kong biaceihnak cu U.S. Biaceihnak Zungpi ah Unaupa Hayden Covington nih unau pawl leiin runvennak bia a chimmi biaceihnak 43 lakah a hmasa bik a si. Anih cu 1978 ah a thi. A nupi Dorothy cu kum 90 a si cang i zumhfek tein hmaikal a ṭuan rih.\n^ cat. 12 Mah sualpuhnak cu 1606 ah tuahmi upadi cungah hram aa bunh. Mah upadi nih mi pakhat a chimmi nih cozah dohnak a chuahter tiah biaceihtu phu nih an ruah ahcun mah bia cu a hmaanmi a si hmanhah a sual tiah ti khawh a si tiah a ti.\n^ cat. 14 1950 ah Quebec ah caantling rianṭuantu 164 an um, an lakah Gilead tinṭan a kaimi 63 an i tel. Annih cu a fakmi ralchanhnak kan tong lai ti an hngalh ko buin an rian kha lungtho tein an cohlan.\n^ cat. 15 Unaupa W. Glen How cu a ral a ṭhami sihni a si i 1943 in 2003 tiang Canada le ramdang ah Jehovah Tehte Hna tonmi biaceihnak tampi kha fim ngaiin a tawngthammi a si.\n^ cat. 16 Mah kong a dikthliar kha 2000, April 22, I Hlau! cahmai 18-24 [Mirang] i “Raldohnak cu Nanmah I a Si lo, Pathian I a Si” timi capar ah zoh.\n^ cat. 17 2 Korin 2:17 (NW): ‘Kannih cu midang bantukin Pathian bia a zuarmi kan si lo. Kannih cu Pathian nih a kan thlah caah Pathian hmaiah Khrih zultu bantukin lungthin tak tein bia kan chim.’\n^ cat. 32 Ralkap phu nih zung ṭengnge inn kha an pek ṭhan hna nain hmun dang ah zung ṭengnge inn thar an sak.\nKannih cu buainak a chuahtertu, cozah a dotu asiloah thil a zuarmi si loin phungchimtu kan si kha biaceihnak zung hna nih zeitindah an langhter?\nHlan i upadi lei teinak kan hmuhmi in atu tiang zeitindah ṭhatnak kan hmuh?\nPhungchim rian khenkham kan si tikah zeitindah kan lehrulh?\nMinung hmuhnak in zoh ahcun Jehovah miphun nih upadi leiin teinak tampi kan hmuhmi cu zeicah cinken awk tlak a si?\nBiaceihnak kan tonmi kong kan i ruahmi nih zeitindah na zumhnak a fehter?\nSerbia, Stara Pazova khua\nPennak Kong Chimnak A Ṭhanchotermi Cinken Awk Tlak Upadi Lei Teinak\nBIACHAH NI 1927, November 11\nA RUANG Zalong tein zumhnak.\nA KONG Unaupa Adolf Huber cu phung a chim lioah palik pakhat nih a ngolter. Biaknaklei daihnak hna na hnawh tiah a ti i Baibal hrambunhmi cazual pawl kha a chuh.\nBIACHAHMI Ram Biaceihnak Zungpi ah Unaupa Huber nih palik tuahsernak a duh lo kha a chim. Zungpi nih biaknaklei cazual chuh cu “zalong tein zumhnak nawl” pekmi buar a si tiah bia a chah.\nA ṬHATNAK Mah biachahnak ruangah palik nih Baibal Siangngakchia hna phungchimnak kha hna an hnawh ti hna lo.\nBIACHAH NI 1935, July 9\nA RUANG Zalong tein chimnak le cauk chuahnak.\nA KONG Unau paruk cu “mipi ningcang tein umnak le ram himnak caah ṭihnung a simi” cauk pawl mi an pek hna caah tiin an tlaih hna i ni 15 chung thong thlak awkah bia an chah hna.\nBIACHAHMI Jehovah Tehte Hna nih an rian kha dai tein an ṭuan, an cauk pawl cu mipi ningcang tein umnak caah ṭihnung a si lo i an zumhnak kha chimnak nawl an ngei tiah Biaceihnak Zungpi nih bia a chah.\nA ṬHATNAK Mah biachahnak le 1933 in 1939 tiangah unau pawl kongah tuahmi biachahnak 530 lak i cheukhat nih phunghrampi pekmi tinvo kha a fehter, cucaah unau pawl nih phungchimnak rian kha ngol loin an ṭuan khawh. Atu zongah phungchim rian kha zalong tein an ṭuan khawh.\nBIACHAH NI 1953, March 17\nA RUANG Zalong tein cauk chuahnak le peknak.\nA KONG Cauk pawl kha Nihnih ni le Nithum ni, zinglei suimilam 9:00 in 11:00 tiang lawng mi pek khawh a si timi upadi kha a buar caah Unaupa Piter Havanar cu tlaih a si.\nBIACHAHNAK Mah upadi cu zulh a har tuk laklawhmi a si tiah Biaceihnak Zungpi nih bia a chah.\nA ṬHATNAK Mah biachahnak nih cauk peknak rian ṭuan khawh ti lo tiangin a khengkhammi upadi vialte kha a hrawh dih.\nBIACHAH NI 1953, October 6\nA RUANG Zalong tein biaknak le cauk peknak.\nA KONG Quebec City i upadi nih palik nawlpeknak um loin cauk mi pek kha a khenkham. Khualtlawng rianṭuantu Unaupa Lorya Somuar cu mah upadi kha a buar caah thla thum chung thong a tla.\nBIACHAHMI Mah upadi kha Jehovah Tehte Hna caah hman cu phungning a si lo tiah Biaceihnak Zungpi nih a ti. Mipi sinah Baibal hrambunhmi cauk pek cu Jehovah Tehte Hna i an biaknak ah aa telmi a si, Canada i phunghrampi zong nih mipi sin pekmi biaknaklei ca pawl cu check a hau lo tiah a timi kha Zungpi nih a cohlan.\nA ṬHATNAK Mah biachahnak nih Quebec peng i taza cuaimi 1,600 leng kha a donghter.\nBIACHAH NI 1983, July 13\nA KONG Unaunu pahnih cu Baibal hrambunhmi cauk mi an pek hna caah tlaih an si. “Mipi Ningcang tein Umnak le Daihnak kha an hnorsuan” tiah sual an phawt hna i ninga chung thong an thlak hna.\nBIACHAHMI Unaunu pahnih nih upadi an buar lo i daihnak a hrawktu tiin sualphawt awk tlak an sinak zong a um lo tiah Biaceihnak Zungpi nih bia a chah.\nA ṬHATNAK Mah teinak an hmuh hnuah tlaih an simi le cauk chuh an simi cu a tlawm deuh.\nBIACHAH NI 1986, May 26\nA KONG Jehovah Tehte chungkhar pathum nih an biaknak kha Jehovah Tehte Hna timi in cazin an pek tikah unau 23 cu mipi asiloah nainganzi sining thlen an i zuam tiah sual an phawt hna i thong ah an thlak hna.\nBIACHAHMI Biaceihnak Zungpi nih mah sualphawtnak kha a hrawh, unau pawl cu sualnak an ngei lo tiah a thanh i Jehovah Tehte Hna nih zalong tein zumhnak nawl an ngeihmi kha a fehter.\nA ṬHATNAK Mah biachahnak thawngin Khrihfa rianṭuannak i i tel ruangah tlaihkhih a um ti lo i Turkey rammi dihlak caah biaknaklei zalonnak a umter chin.\nBIACHAH NI 1993, May 25\nA RUANG Zalong tein biaknak langhternak.\nA KONG 1986 ah Unaupa Minos Kokkinakis cu biaknaklei mi a lemtu tiin a voi 18nak sual an phawt. 1938 in 1992 tiangah biaknaklei mi lem lo ding timi Greek upadi ruangah Jehovah Tehte 19,000 leng cu tlaih an si.\nBIACHAHMI Mah cu zalong tein ruahnak, zumhnak le biaknak nawl ngeihmi buar a si kha Minung Zalonnak kong Europe Biaceihnak Zung nih a hmuh. Cun zalong tein biaknak langhternak nawl an ngeihmi a ding loin hnahnawh an si tiah bia a chah i Jehovah Tehte Hna cu “phungning in a ummi biaknak” an si timi kha a fehter.\nA ṬHATNAK Greek cozah nih biaceihtu vialte kha Kokkinakis kong i biachahnak ralchanh lo awkah nawl a pek hna, mah nih biaknaklei mi lemnak kong i a dang sualphawtnak hna zong kha a donghter.\nBIACHAH NI 2002, June 17\nA RUANG Zalong tein chimnak.\nA KONG Ohio peng, Stratton timi khuate ah innkhat hnu innkhat phungchim a kalmi paoh nawlpeknak an hmuh a hau tiah upadi an chuah. Biaceihnak zung le a zu khaannak zung hna nih mah upadi cu phunghrampi he aa tlakmi a si tiin an cohlan.\nBIACHAHMI Biaceihnak Zungpi nih mah upadi cu phunghrampi he aa tlak lo tiah a ti i zalong tein biaknak nawl ngeihmi le zalong tein chimnak nawl ngeihmi kha a fehter ṭhan. Unau pawl nih “phungchimnak nawl kan ngeihmi hi Baibal in kan hmuhmi a si” tiah an fiantermi kha Zungpi nih a cohlan.\nA ṬHATNAK Jehovah Tehte Hna i phungchimnak he aa tlaiin cu bantuk upadi kha mahle hmun i nawlngeitu hna nih an chuah kho ti lo.


Federal Army adong le a hram. – The Cherry Par\nFederal Army adong le a hram.\nFederal Army how it begin. Federal Army adong le a hram.\nFederal Army timi idea arak thok tu hna hi tlangcung hriamtlai phu 12 an rak I kawmh nak National Democratic Front in asi. Hi NDF a dir khawh nak ah biapi bik in thazaang a rak chuah tu hna cu KIO Chairman Maran Brang Seng, KNU Chairman Gen. Saw Bo Mya le NMSP Chairman Nai Shew Kyin an si. 1976 May thla ah KNU hmunlipi Marnepalaw ah an rak thok.\nTinhmi; Political lei ah miphun tluk ruan nak a um lai, mah le miphun kong ah mahte khuakhan lairel nak aum lai. Federal le democracy hram bumh mi ram kan ser lai. Cuti asi khawh nak ding ah; Federal Army kan ser lai. NDF chungtel ralkap cu Federal ralkap kan si tinak asi. Joint military command a um lai. Federal ralkap puitling sernak ding ah Cadet (ralbawi) training ser asi lai. Federal timi kong kan theih fian nak ding ah Federal University kan ser lai.\nTi pawl rak I timh asi. NDF timi bu atu ah a um ti lo na in Federal Democratic ram ser timi le Federal Army timi thlaici cu mipi thinlung ah a kheu I a nung. CRPH nih Sin ruahnak pek nak. CRPH nih biatak te in kawl ralhrang an vun dirawnh. Mipi madate a nei mi an sic aah kan dirkamh, kan pom cio hna.\nFederal Army timi bia an vun chim. Asin a in hi CRPH nih hin Ralkap experience zong an neih bal lo caah Federal Army zeitin dah kan ser lai timi muisam fiang in an chim kho lo. Apoi lo. Ruahnak kan i cheu lai, kan i dirkamh hna lai. Ralhrang kan do tti hna lai.\nCRPH sin ruahnak pek nak; Federal Army ti tik ah Federal phung ning in a kal a hau. Federal system ah cun State a um hma sa. Cu state pawl nih cun kan ifonh lai I Federal ram kan ser lai an ti hnu lawng ah Federal ram timi cu a um kho. Central timi Burma ram nih kan uar ngai mi Bahu nih cu tin ti uh kha tin ti u timi cu Federal I a ling ta let a si.\nFederal cozah ah State a um hma sa a hauh bantuk in Federal army zong ah State cio nih ralkap kan neih mi hna an dir hmasa ahau. Cu state Army pawl an I fonh mi kha Federal Army timi cu asi. Burma ram ah system ttha tuk British chan ah an rak tuah ta cang mi a um.\nChin Riffles ( minung a tling mi Battalion 5 an rak um) Kachin Riffle (Karen Riffle Burma Riffle (Ne Win kha 4th Burma Riffle i commander arak si) timi an rak um bantuk in. Atu ah kha tining khan kan nun ter lai. CAN, KIA, SSA, KNLA ti bantuk pawl kha State army an si lai. Cu pawl vialte kan ifonh lai I Federal Army kan ser lai. A tak in kan tuah lai ti ah cun vuava duamdam in chim sawh chim, au thlorh au a ngah lo. A tak in ruah, fiang cikcek in muisam a cuan hnu ah tuah a hau mi asi.\nHmanthlak hi; NDF a rak dirh tu le Federal Army timi idea a rak thok tu KIO Chairman Maran Brang Seng le KNU Chairman Gen. Saw Bu Mya 1991 lio an hman thlak asi. Adang pakhat khi NDF Federal Army Uniform kai hruk nak hmanthlak asi. Marnepalaw 1993. Credit: Salai Bawi Lian Mang\n← Tuluk le Russia nih aw an thlah ahcun Kawlram buaibai nak hnap tiah a dai lai\nKawl Ralkap Buu Le Tlangcung Hriamtlaih Phu Thazang Cu An I Thlau Tuk Rih, Ruahchannak A Tlawm Ngai →


Thantlang Peng ah CNLD caah cun hna a ngam ngai cang tinak si cang ko hi\nThantlang Playground ah NLD vs CNLD zoh hnik usih law- UNION lei MP cu kaltak rih in Chin State MP/MLA dirhmun kan zoh tuah lai.\nChin State Hluttaw No 1 hmun caahhin NLD lei in Pu Chan Ham a kai. Pu Chan Ham hi mizapi nih an uar tuk lem lo tiah bia a leng. A dik ahcun, CNLD caah good news ngai a si lai tinak a si. Hi hmun/No.1 ahhin CNLD lei in Pu Lal Maung Cung aa cuh ahcun, a mitku a thaw ngai lai tinak a si.\nNLD local upa nihhin Pu Stephen Vanbik an ti maw, a mah kha rak thlah/kaiter hna sehlaw CNLD cu an col kho bak hnga lo tiah Pu Stephen Vanbik an zumhnak kong bia hna a leng. Asinain Pu Chan Ham zong cu gym a tuah colh ve lai i, a nicaan a phak tikah a tthawng ngai khomi thiam a si ve. USDP lei dirhmun belte cu a ruah awk ka hngal lo.\nChin State Hluttaw No 2. NLD lei in Pi Ni Sui Lian an karhter. USDP lei in Dr. Hmuh Thang a si ve lai. CNLD lei in Pu Rung Kaw a si lai tiah an zumh. Anmah pa 3 hi an rih-zan/ weight aa tluk bakmi an si.\nDr. Hmuh Thang le Pi Ni Sui Lian hi Zophei veve an si caah, Zophei Vote cu aa tthen te lai. Lautu lei vote hi aa fun lai. Mara area hi playground a si te lai. Cucaah, CNLD lei in Pu Rung Kaw aa cuh ko ahcun, a caah advantage tampi a um tinak a si.\nCucaah, Thantlang Peng in, Chin State Hluttaw No 1 le No 2 hmun ahcun CNLD an dirhmun a von iremh sup tinak a si. USDP le CNLD candidates pawl an ifiang tikah fiang deuh in predict tuah khawh a si te lai. By- Zasang Cinzah\nBe the first to comment on "Thantlang Peng ah CNLD caah cun hna a ngam ngai cang tinak si cang ko hi"


Department of Health and Human Services Victoria | Coronavirus (COVID-19) - Hakha Chin\nCoronavirus (COVID-19) i a hung chuakphutmi kong thawngthanhmi, a hnubik thilcang pawl, le ruahnak cheuhmi.\nNa hngalh awk a si mi\nNa kut i ṭawl, na khuh le hacio ah i hup cun miṭer 1.5 dan in hawi he hlat in um.\nNa dam lo ahcun inn ah um.\nCoronavirus zawtnak i a hmelchunhnak na ngeih ahcun i chek.\nNgamdamnak lei Lutlai (The Chief Health Officer) nih thil sining hoih in rikhiahnak pawl hi a thlen khawh ṭhan.\nMay 31, 2020, Zarhpini zaan suimilam 11.59 pm thok in, cheukhat rikhiahnak pawl cu thlen an si cang.\nJune 1 thok cun, minung 20 nih:\nInn pakhat chungah an um kho.\nInnchung innleng i mibu i pumhkawmhnak an ngei kho.\nRawl , lakphak le zu dawr ah tirawl an ding ei kho. Zu belte hi rawl he lawng din a ngah lai.\nTakpum i tawng loin lentecelh khawhmi le khualeng lentecelhnak pawl an i celh kho.\nBiaknak hruaitu le puai a tuahtu hna pin ah, biaknak hmun silole biaknak phungphai in tuah mi puai hme deuh tete ah an kal kho.\nTakpum dawhternak hmun, takpum em in i senternak hmun, takpum hmul i phawinak hmun, tin dawhternak dawr, tilum i ciahnak hmun pawl (spas), ṭatṭu dawr (tattoo) le i malitnak hmun ah an kal kho.\nPuai a tuahtu le nuva hna pin ah, ṭhihumnak puai ah an kal kho.\nMibu i hawikomhnak hmun (community centres) ah an kal kho.\nTiliohnak bual hmun an hmang kho.\nHmanthlak inn, thilhlun chiahnak inn, thilhlun hmun, khualeng nuamhseihnak hmun, mawṭaw cit in zoh khawh mi sinama (cinemas) pawl le saram chiahnak (zoo) ah an kal kho.\nZapi nih i hrawmhmi, tahchunhnak ah takkholhnak hmun tibantuk a um lonak hmun ah khemh-ping (camping) le mawṭaw innchung um i khualeng vahnak (caravan park) an ngei kho.\nRuakhumhnak a tawlreltu hna pin ah, minung 50 nih ruakhumhnak ah an kal kho (innchung he innleng he). Pumpak umnak inn ah ruakhumh a si ahcun, minung 20 leng nih humh khawh a si lai lo.\nJune 21, 2020, Zarhpini zaan suimilam 11.59 pm thok in rikhiahnak pawl cu tam deuh in thlen an si lai.\nHi rikhiahnak pawl hi Victoria Ngamdamnak lei Lutlai ruahpinak in hnatlakpimi an si.\nJune 22 thok cun, mipi nih an tuah khawh mi:\nInnchung lentecelhnak hmun ah an kal kho, hi ahhin gym kal zong aa tel chih i hmun pakhat ah minung 20 kal a ngah, nain a bu in tuah hau mi a si ahcun minung 10 tiang lawng a ngah\nBaisikup, khawnsat, tiṭer (theatres) le bawlung kun pawl ah minung 50 an kal kho.\nRawl , lakphak le zu dawr ah minung 50 nih tirawl an ding ei kho. Zu belte hi rawl he lawng din a ngah lai.\nHmanthlak inn, thilhlun chiahnak inn, thilhlun hmun, khualeng nuamhseihnak hmun, mawṭaw cit in zoh khawh mi baisikup pawl (cinemas) le saram chiahnak (zoo) ah minung 50 an kal kho\nHim tein um kha i zuam peng law, mizapi nih hngalh tuah awk thil kha hngalh le hmang khawh ve kha i zuam. Inn in na rian ṭuan khawh ahcun, inn bak in na ṭuan a hau. Cun, thil pakhatkhat tuah na hauh lo ahcun—zaangfahnak tein tuah duh hlah.\nCoronavirus karhnak nuarhternak\nCoronavirus pulrai (Covid-19) na nei Zeidah hngalh na herh (PDF)- You have coronavirus disease COVID-19, what you need to know (PDF)\nCoronavirus pulrai (Covid-19) na nei Zeidah hngalh na herh (Word)- You have coronavirus disease COVID-19, what you need to know (Word)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (PDF) - You have been in close contact with someone with coronavirus disease COVID-19, what you need to know (PDF)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (Word) - You have been in close contact with someone with coronavirus disease COVID-19, what you need to know (Word)\nTu le tu in na kut ṭawl - Poster - Wash your hands regularly\nNa khuh le hachio kha hup - Poster - Cover your cough and sneeze\nCoronavrius (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (Word)\nCoronavrius (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (PDF)\nCoronavirus (COVID-19) testiranje - Testing for coronavirus (COVID-19) fact sheet - (Word)\nCoronavirus (COVID-19) testiranje - Testing for coronavirus (COVID-19) fact sheet - (PDF)


Tuluk In A Chuakmi Mithmuh Loin A Vakmi Zawtnak Hrik ṭhalo Nih Tulio Cu Kan Vawleipi Hi Awlokchong Lakin A Tuah Ko Rua – Chin World News Evening\nTuluk In A Chuakmi Mithmuh Loin A Vakmi Zawtnak Hrik ṭhalo Nih Tulio Cu Kan Vawleipi Hi Awlokchong Lakin A Tuah Ko Rua\nMarch 13, 2020 Salai Van Hmuhning\nTuluk in a chuakmi mithmuh loin a vakmi zawtnak hrik ṭhalo nih tulio cu kan vawleipi hi awlokchong lakin a tuah ko rua. Greek mifim pa Socrates nih “fimnak taktak cu zeihmanh ka thei lo timi i theih khi a si” tiah a rak chim bal. A chim duhnak fian colh kha a har pah.\nNain, Greek mifim thotho Aristotle nih, “tam deuh na theih deuhah, na theih lomi a tam zia na theih chinchin lai, mah sining i hngalh kha fimnak hramthawk cu a si” a hun ti tikah a hun fiang deuh ngai. Cucu Tuluk mifim pa Confucius nih, “theihhngalhnak taktak timi cu kan theihngalhmi hi ri a ngei timi kan i theih ah khin asi (true knowledge is when one knows the limitations of one’s knowledge) tiah a hun chap tikah a hun fiang khun.\nHi hna hi Jesuh chuah hlan i, kan vawleipi a hnintu kan mifim minthang ( philosophers) kha an rak si. Tulio zawtnak hrik ṭhalo kongah kan vawlei kan mifimthiam hna cu an fimthiamnak dihlak chuahin chunzan it loin a khamnak sii an kawl, nain a har ko rua. Mi a singsing in sizung an phan, mi a thong in an thi duahmah, ram tampi cu siibawi le sayama zong an i za lo, thlopbul le i hlawm-awk ṭha loin an um.\nRam tampi cu an sianginn an khar dih, an zung an khar dih, khual tlawnkal an i khap, tonpumh an i khap, an sipuazia fakpiin a tla, a nuai-thong singsang in phaisa an sung––khuaci kan mui, thinlung a mui! Mi tampi cu an thin a phang, an thla a lau, an tha a ther, zeitikdah a kan phak ve te lai, an ti. Zan zong an i hngilh kho lo. Kan vawleipi hi a ngan a fak i a hrum-ai, kan ti deuh ko lai––a poi ngai.\nBiahalnak cu: “vawlei fimnak a sang, kan ti. Thiamnak a sang, kan ti. Thlapa hna kan kai. Ziahhen mah zawtnak sii hna cu chikkhat ah an ser khawh ne lo” ti hi asi. Jesuh chuah hlan i kan vawlei mifim hna nih, “minung nih kan fim, kan thiam” kan timi hi cu baunak a um zia le ri a ngeih zia” an rak fiantermi kha a phi cu asi ko rua lai.\nMinung leiin kan fimthiamnak a bau zia kan i theih ahkhin a lian-ngannak le a thil ti khawhnak a thuh-sanning a langmi kha a um tawn. Liamcia kum 6 lio Malaysia vanlawng a tlau lioah mah he aa pehtlaimi ka status te kha tuni a hun lang ṭhan. Tawite ka hun chap. Salai Van Lian Thang\nThangtlang Peng Thau Khua Ah Khuaruahhar In Van In Ceu Nih A Kah Hna\nPresident Trump Nawl Peknak In Iraq& Syria Um Ralhrang Hmun An Phomh Taktak Cang


CHINMI VIALTE SIN AH NGEIHTHIAM HALNAK ATUAH CANG – The Chinlung Post\nMizoram capo thiam Lalchhangtlana nih Chinmi vialte sin ah ngeihthiam halnak atuah cang. Lalchhangtlana nih ralzam konghe pehtlaiin capo achimmi cungah Chinmi tthenkhat nih an lungfahnak bia an langhter. Hi kongah amah Lalchhangtlana nih ngeihthiam halnak a tuah colh. Nizan tihni ah ralzam konghe pehtlaiin capo a chimmi cu atanglei bantukin a si.\nRelchih: Khah a tunai te kha CNA/F Lei nih Thawng Thanhnak an vun tuah cang kan ramah ral a tho cang lai ti hi zumh a si cang, A Tawi nak in Ral kap lei nih CNA/F Camp cu kan in leng hna lai tiah an chonh hna I CNA/F Lei nih an duh lo.A si nain Ralkap lei nih kan ra hrim hrim ko lai tiah an ti peng I CNA/F Lei nih ra hlah uh nan rat ah cun Meithal he kan um cang lai Meithal kn puah tak tak cang lai tiah an ti Caah kan ram Caah a hlei in laimi khuate lei ummi ca ko ah ttih a nung khun.


Tthatlonak in kan Khamh tuah | Radio Veritas Asia\nTthatlonak in kan Khamh tuah\nNifatin ka nunnak ah hin zeibantuk tthat lo nak hna nih dah kan mit a kan huh tawn i Bawipa ser mi pawngkam aa dawh ning le a tthat ning hna hmuh kho lo in a kan tuah tu hi zei dah an si tawn?\nThil sining cang lo le biahmaan lo in midang kha sual palh nak lam ah a phanhter tu kan si sual maw? Pathian nih a kan ser ka ah cun, minung sining in kan chuah ka ah cun duh a nung tuk mi le dawt awk aa tlak tu mi kan si cio. Sihmanhsehla, hakauhnak le duhfah nak nih Adam le Eve a rak tei hna bangin kan hun upat deuh in sual palhnak lam kan zawh sual tawn. Bawhte kan si lio bangin duh kan nung ti lo, dawt awk aa tlak ngai mi kan muisam zong duh sah in an tlau hna.\nMithiang Paul nih: “Thawngṭha biatak lam ding kha an zul ti lo ti ka hmuh tikah, an dihlak hmaiah Peter cu ka thawh i, “Nang cu Judah mi na si, sihmanhsehlaw Jentail mi bantukin na um, Judah mi um in na um lo. Cucaah zeitindah Jentail mi cu Judah mi bantukin nan um lai tiah na hnek khawh hna lai?” ka ti, tiah a ti.\nKhrih hnu zultu hna hmanh nih Khrih cawnpiak ning in an rak nung kho dih lo. Zangderank, ttih phannak, mi soisel tuar ngam lo nak zong an rak ngei tak tak ve. Sihmanhsehlaw, mithiang Paul nih cun: “Nunnak hi ka caah zeidah a si? Kei ka caah cun nunnak cu Khrih a si ko. Cucaah thihnak nih hin a ṭha deuh chinchinmi thil hmanh a chuahpi lai” (Filipi 1:21) ah a rak ti bang khan a nunnak ah Khrih cawnpiak ning in a rak nung, Pathian duh ning in a rak nung mi a si bangin, mi thleidannak zeihmanh ngeih lo dingin Peter kha mi vialte hmah ah a rak mawhchiat ngam kha a si.\nDawtmi u le nau hna, nang le kei tah mi thlei dan a hmang mi kan si sual maw? Mah chungkhar nun khua dawh nak ca lawngah rianttuan in midang mitthli a tlak ter tu kan si sual maw, ruat cio hna u sih.\nBawipa nih thlacam ning a kan cawnpiak mi ah “Tthat lo nak in kan khamh tuah” tiin thlacam ding in a kan fial. Kan chim kan rel nak in “Bawipa, Bawipa” a ti i mah zawn lawng aa ruat mi kan si sual ah cun Pathian duh ning, minung duh ning in a nung mi Khrihfa ttha kan si hrimhrim lai lo.\nBawipa nih a dam lo mi damnak a pek hna, sualnak lam a zul mi zong Pathian sin ah a phanhter tthan hna bangin Khrihfa a si mi kan nih hna zong nih mikip cungah Pathian mithmai hmu in zawnruah thiamnak le dawtnak ngei cio hna u sih.\nNikhat vawlei cung kan nunnak a dih tik, Pathian hmai kan phanh tikah kan i kal pi khawh hnga ding mi cu a kan cawnpiak mi “Dawtnak le tthat nak dinfelnak in kan nun pi mi ” hna lawng hi an si te ko lai.\nBawipa Pathian duh ning in a nung kho mi kan si khawh cio nak hnga ding caah Amah sin ah toidor nak lungthin he thlacam zungzal hna u sih. “That lo nak vialte chungin kan Khamh ko sawh, maw Bawipa” tiin thlacam zungzal hna u sih.


Chinram Hluttaw Nih Vuanci Zungthar Chap Ding In An Fehter I Deputy Speaker Ah U Taih Thang An Thim - THE CHINLAND POST\nChinram Hluttaw Nih Vuanci Zungthar Chap Ding In An Fehter I Deputy Speaker Ah U Taih Thang An Thim\nTawk Tling Thang| 2019 June 27| June 27 ah tuahmi Chin ramkulh hluttaw caanhman tonpumhnak ah President nih cakuatmi Milutchuak le Minung Thazaang Hrampi vuanci zungthar chap ding in an fehter i Deputy Speaker ah U Taih Thang an thim tiah kan theih.\nHi kong he pehtlai in Thantlang peng ramkulh hluttaw palai Pu Van Thawng nih, “Tu ni hluttaw caanhman tonpumhnak ah President nih cakuatmi Milutchuak le Minung Thazaang Hrampi Vuanci zung thar chap le chap lo ding biatung chuahpi a si i hluttaw nih zapi hnatlaknak he chap ding in kan fehter. Cun, MP U Aung Taan zaka Deputy Speaker thimnak zong kan ngei. MP U Pyi Min nih hluttaw Deputy Speaker caah biatung a chuahpi i Kanpetlet in MP U Phwe Aa nih a dirkamh i hluttaw nih MP U Taih Thang cu Deputy Speaker ah kan fehter” tiah The Chinland Post ah a chim.\n“Tuni meeting ah 2018-2019 budget ramkomh cozah nih an chapmi biatung zong an chuahpi i nihin ah cazin an kan pek. Kan zoh cio lai i thaizing ah hluttaw hnatlaknak in fehter a si te lai. Cun hin ah upadi fehter ding a hran pakhat an chuahpi. Cucu, Leitang Chuak A Hmemi le Kutzung Riantuannak lei upadi a si, hihi thaizing ah fehter a si te lai. Nihin cu mah vial lawng hi kan ceihmai khawhmi a si. Meeting hi thaizing ah kan peh than te lai. Vuanci hi zeitik ah dah a kan thimpi te lai, aa fiang rih lo” tiah a biapeh ah a chimchap.\nMinister thar a tuan dingmi cu President sin ah min cazin chuahpi hnu ah hluttaw nih an fehter than te lai.\nHluttaw Deputy Speaker hlun U Aung Taan hi Mindat peng ramkulh hluttaw-1 in MP a tlingmi a si. Ningcanglo in rian a tuan ti ruang ah central NLD party nawlpeknak in hluttaw nih Deputy Speaker thutdan in an thumh. Nihin ah Deputy Speaker ah an thimmi U Taih Thang hi Mindat peng ramkulh hluttaw-2 in MP a rak tlingmi a si.\nMilutchuak le Minung Thazaang Hrampi Vuanci zung thar hi Yangon le Sagaing ramthen hluttaw zong nih chap ding in an fehter cang. Asinain Yakhine ramkulh hluttaw nihcun mee peknak he chap lo ding in biakhiahnak an tuah.\nNihin meeting ah Deputy Speaker hlun MP U Aung Taan cu damlo ruang ah khunh a laak i meeting a kai kho lo. MP dang paoh cu tlingte in an kai dih tiah kan theih.\nPrevious Chinram Peng 5 Ah MPT Phone Line Suimilam 14 Chung A Pit Lai\nNext Lailinnpi Khua Ar A Pulh Caah Khuami An Lungrethei


You searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Authors Muḥammad Ḥusayn al-Kashmīrī Remove constraint Authors: Muḥammad Ḥusayn al-Kashmīrī Authors Dharamdās Remove constraint Authors: Dharamdās Repository Walters Art Museum Remove constraint Repository: Walters Art Museum


JOE BIDEN NIH TRUMP CU CEILAK IN ATTHUAT KO CANG HIH – The Chinlung Post\nTrump he aa phomh dingmi Joe Biden nih atimi cu Tutan thimnak ah ka tlin a si ahcun hawitthing a simi India he kan i pehtlaihnak hi ka tthawnter lai cucu ka cozah nih biapi ah a ruah hmasa dingmi zong a si lai tiah a chim. Ahman tein chim ahcun India nih hin khika hmun hrawng an buainak a himnak dingah hin dirkamhtu hawittha an harh i, hihi kan himnak ding asi tiah a chim.\nHi konghi India le US karlak pehtlaihnak kong biahalnak an tuahmi ah lehnak atuahmi hna asi. US le India hi hawikom ttha ngaimi an rak si tiah a chim chih. Hi hawikom ttha sinak hi hawihlei in pehtlaihnak angeimi asi i, cucu kan himnak ding caah abiapi taktak mi asi tiah a chim chih. Vicer President ka si lio ah khan kan cozah nih i faknak kong chim sisehlaw,\nCongress nih a cohlang dingmi US le India Civil Nuclear Agreement zong ah khan atlamtlinnak dingah abiapi taktak kan rak tuah. Cucu a alianngan ngaimi remnak lam ah arak si tiah a chim chap. Joe Biden hi India le US karlak ah pehtlaihnak ttha a duh ngaingai mi asi tiah an chim. Thimnak konghe pehtlaiin a tanglei bangin a chim tthan.\nAralai mi thimnak ah hin rampi sining cu vote thlak tik lawngah a fiang ko lai. Tutan thimnak ding hi abiapi taktak mi a si i, hi ram nih hin atulio caan ah ram thlarau lei ah dohdalnak apah cuahmah lio asi tiah a chim rih. Trump le a cozah nih tulio zawtnak Coronavirus adohkhamning hi ningcang lo ngai asi tiah a soisel chih rih hna.\nAhram thok ah zawtnak kong tlaangzar asi zongah khan Trump nih zeite hmanh ah a rak rel lo. Curuangah rampi ngandamnak caah ralrinnak or timtuahnak arak ngei lo tikah hi zawtnak khamnak caah kan hlawh atling ti lo. Tutan lawng hi a hlawh tlin lo asi tilo. President attuan chung vialte ah a hlawh tling bal lo.Ram mipi chawva tiangin a hnursuan dih tiah a peh chap rih.\nAtu ah kan ram nih hruaitu ttha aharh tuk tihi ka theih. Tuchun ah hin kan ram hi a hlan asinak nak in that deuh dingin kirpi nak caan ttha a vun phan cang. Cun H-1B Visa kongkau he pehtlaiin a timi cu thimnak ah ka tlin asi ahcun hi visa phihkhar mi hi ka let colh lai tiah a chim. Trump nih tukum chungah hi visa akhammi hi thimtlin ka si ahcun kei cu ka si ve lai lo tiah a peh chap.


Van Hlei Sung Nih Esther Van Hnem Sung Hla A Sakmi Cu A Pui Law Law. – Kawltu Team\nVan Hlei Sung Nih Esther Van Hnem Sung Hla A Sakmi Cu A Pui Law Law.\nKan Lai hlasakthiam ngaingai simi nungak Van Hlei Sung nih Pathian thangthatnak hle “Khuaruahhar Pathian” timi hla a sakmi cu a pui law law khi si. Khuaruahhar Pathian” timi hla hi Esther Van Hnem Sung nih a phuahmi le sakmi hla a si. Tutan ah Van Hlei Sung nih live bak in pui taktak in a van sak hi a si. Nungak Van Hlei Sung hi cu uar um bak ko. A thiam law law khi si. A tanglei bik ah a video zoh khawh a si lai.\n(A video na zoh hlan ah a hmanthlak dawh taktak pawl hi van zoh ta rih) Kan Lai hlasakthiam Van Hlei Sung hmanthlak thar pawl cu aa dawh kho taktak. A hmanthlak pawl cu zoh a nuam law law khi si. Hlasakthiam ve si, muidawh va si , uar um bak ko. A pumrua siseh a tha taktak fawn. A tanglei bik ah Mizo hla a sakmi zong ka van share chih. A hairstyle le a hnipuan tuah cu aa tlak kho taktak si.\nLink hi click law video a um lai. https://www.facebook.com/VanHleiSungInnhmai/videos/3483204698435831\n← Sui Hlawn Rem Nih Chin Pasal Pu.Henry Van Thio Hla Bak Mah Ti Hin A Sak Piak.\nKan Lainu Chhekuh Nih A Hawinu Fak Ngai In A Vuak (Video He). →


Falam Khuanu Khuapa Ah Ramkhel Party Le Biaknak Lei Upa Tel Dingin An Fehter - THE CHINLAND POST\nFalam Khuanu Khuapa Ah Ramkhel Party Le Biaknak Lei Upa Tel Dingin An Fehter\nFalam Khuanu Khuapa (2018-2020) term 2019 kum dih General Meeting cu September 14, 2019 USDP Party zung, Falam ah an tuah i phunglam le thimnak an ngei tiah theih a si.\n“Phunglam bylaw kan rak ngeimi ah ramkhel party le biaknak lei riantuanupa hna cu itel hlah she timi kha zalongte in itel than dingin kan remh than. Cucaah cu ramkhel party minung, biaknak minung tiin a um ti lai lo. Caantling in riantuan mi kan si lo tikah ah Khuanu Khuapa a ummi dihlak hi Party pakhat khat ah aa telcia mi lawngte kan si ko caah tel than si ko she kan tinak a si” tiahFalam Khuanu Khuapa Vice Chairman PuZung Bawi Pum nih The Chinland Post ah a chim.\nFalam Khuanu Khuapa cawlcanghnak ah Party minung an itel mi nih bu thit hruainak kong ah “ramkhel upa hna, biaknak lei upa hna zongi tel ko hna she tiah kan ti. Ahlan zong Party minung lawngte aa tel mi in kan ihruai ko I buaibainak a um lai lo. Thanchonak lei caah Ramkulh Cozah biaruahkhawhnak caah kanihmaitlaktawnmi a si ko. Chin ramkulh Khuanu Khuapa hmanh thate in dir kho cang usih law kan herhbau kip Cozah sin chimphuannak hmanh ngeipeng usih law a tha” tiah a biapeh ah a chim.\nChin ramkulh huap Khuanu Khuapa Tonnak cu November 27-28, 2018 Hakha ah tonnak rak tuah a si i 2019 Bupi tonnak ngei kho ding in Pengkip Khuanu Khuapa aiawh hruaitu pakhat cio le hruaitu lutlai ah Pu Ral Kham thim tiah theih a si.\nFalam Khuanu Khuapa hi 2000 kum Ralkap chan ah ralkap Cozah nih rak dirhtermi a si i 2011 tiang cu RalkapCozah nih an thimmi minung nih hruai a rak si. 2011 Zaukphung Cozah a kai hnu in mahte in ithim a si i Falam sang(4) a ummi ah ai-awh tupa lai minung 20 cio an ithlah i Kum hnih dan ah voikhat Falam Khuanu Khuapa hruaitu thim a si tiah theih a si.\nPrevious 2019 Chin Ramkulh Chung Ah Motor –Cycle Tlaihmi 1520 A Si Cang\nNext 2019 January In August Tiang Motor Le Cycle Accident In Athimi Minung 38 An Si


NUG Cozah Hruianak In Hriamtlai Cheukhat Pawl Cu UAV Drone Mongh Ning Training An Pek Hna\nMain Editor October 25, 2021 Leave a Comment on NUG Cozah Hruianak In Hriamtlai Cheukhat Pawl Cu UAV Drone Mongh Ning Training An Pek Hna\nNUG Cozah hruai nak in rampi runven nak caah a colcang tu hna cheukhat sin ah UAV Drone pawl cu UAV Drone lei thiamsang hna nih thawnghtham ning cang Demosoe training an pek hna tiah Demosoe PDF sin in thawng theih asi.\nHi Training ah hin Demosoe PDF pawl an kai I October 24 ah khan training dih nak an tuah tiah theih asi. UAV or (Drone) hi Unmanned Aircraft Systems tiah auh asi I arian tuan nak acak ngai mi asi I GPS system pawl zong a um chih dih mi asi. Credit: the ladies\nThawngpang dang…Thaton ah KNU/KNLA nih Kawl ralkap 14 kahthah, 9 hliamh. Nizaan October 24 Thaton Peng ah KNU/KNLA le Kawl ralkap kahdohnak voi 5 a cang i minung 14 an thi, 9 hliamh an si, tiah KNU nih an thanh. Tutan kahdohnak ah Kawl ralkap lei a thi mi 14 an si i hliamh mi 9 an si. Hi nakin tam deuh an thi kho i hliamh mi zong an tam deuh kho. Kanmah lei aa hliam kan um lo, tiah KNU lei nih an chim. Credit: the hakha times\nTaal khua Hrawng ah Ralhrang An Cam inn Tam Ngai an khangh Cang →\n← Ralhrang Motor Bomb An Puah Ralhrang 3 An Thi Mipi Veng Tu Pakhat Athi ve


Placement Affairs Thantlang Committe nih thawngpang a biapi tuk mi an thanh cang – Lai Lungrawn Post\nNa pawngkam ah kahdohnak a chuah tik ah zeitindah na thutdir lai Na pawngkam ah ruah lo piin kahdohnak a chuah tik ah na bawk lai, siloah na khup nai bil lai i na kun lai.Na bawh buin pawngkam ah thil cang mi kahdohnak thawngpang tha tein na ngaih lai, na ngiat lai, emergency chuahnak umtuning tha tein na zoh lai.\nNa pawngkam ah kahdohnak thawng bomb,meithal aw a dih tik ah a himnak hmunhma, kahdohnak thawngpang he ai hlatnak hmunhma ah na zam lai. Na hmai lei ah kahdohnak a um tiah na ruah ah cun cu ka hmun he ai hlatnak hmun ah tlikzam nai zuam lai.\nKahdohnak ruang ah Mipi hna nih inn le lo chuah tak tik ah, ho hmanh nih nan i chungah thil man sung le tangka tantak ta lo in i ken dih ding a si lai.Lautuk in um lo in thilsining tha tein na ngaih hnu ah zam ding a si lai. Pawngkam um mi tlangtlatu hna aw-aan tha tein ngaih hnu ah tlik zam ding.